VREME ZA NBA FINALE Golden Stejt i Klivlend u borbi za titulu, koji tim je bolji na kojoj poziciji?\nU noći između četvrtka i petka po srednjeevropskom vremenu počinje veliko finale NBA lige. Za titulu se, kao i u prethodne dve sezone, nadmeću košarkaši Golden Stejta i Klivlend Kavalirsa, a evo i ko ima prednost na svakoj od pet pozicija.\nLebron Džejms i Stef Kari\nZa analizu je korišćen prikaz američke agencije Asošijejted pres, koja postoji 171 godinu i koja od nastanka NBA lige gaji tradiciju da po nekoliko vrhunskih novinara prati svaki od profesionalnih timova koji se nadmeću u "igri pod obručima". Vaše viđenje, posle čitanja ove analize, je više nego dobrodošlo. Uostalom, čitave ove NBA sezone najjaču ligu sveta pratimo - zajedno.\nCENTAR Zaza Pačulija (Golden Stejt) - Tristan Tompson (Klivlend)\nPačulija se vratio i spreman je da igra posle propuštanja dva meča finala Zapadne konferencije usled povrede pete. Možda neće biti dugo na terenu ako "ratnici" reše da koriste mobilniju postavu protiv Tompsona, koji ima skoro dabl-dabl prosek, uz realizaciju šuta od 60%, sve to dok ekipi omogućuje brojne nove pokušaje svojim ofanzivnim skokovima.\nKRILNI CENTAR Drejmond Grin (Golden Stejt) - Kevin Lav (Klivlend)\nGrin je priželjkivao novu borbu za titulu sa Kavalirsima, iako je prošle sezone njegov tim pao u majstorici, u kojoj je on briljirao. Univrzalni borac, jedan je od najboljih defanzivaca u ligi, a pritom šutira sa distance uz 47% uspešnosti u ovom plej-ofu, čime je najbolji u ekipi koja ionako ima neke od najboljih šutera na planeti. Lav se razgoropadio posle neprimetnih partija u dve uvodne runde plej-ofa, Bostonu je presuđivao uz 22,6 poena i 12,4 skoka po meču\nPrednost: Golden Stejt\nNISKO KRILO Kevin Durant (Golden Stejt) - Lebron Džejms (Klivlend)\nDurant je bio sjajan u svom prvom plej-ofu u dresu Voriorsa, ubacujući 25,2 poena po meču uz 55,6% uspešnosti šuta. Džejms je, međutim, bio još bolji: proseci su mu 32,5 poena po utakmici, uz skoro 57% realizacije šuta, ali i uz osam skokova i sedam asistencija po nastupu. Lebron je svoju prvu NBA titulu osvojio upravo u duelu sa Durantom, pre pet godina, a Durant će sada pokušati da osvoji svoj prvi šampionski prsten.\nBEK ŠUTER Klej Tompson (Golden Stejt) - Džej-Ar Smit (Klivlend)\nTompsona baš i ne služi šut u doigravanju, pogađa tek sa 38% uspešnosti, ali mu je u ovom trenutku odbrana daleko važniji segment igre, jer obično on čuva plejmjkera Kavalirsa, Kajrija Irvinga. Smit je prilično neprimetan u plej-ofu, odigrao je samo jednom više od 30 minuta, a samo jednom je šutirao više od osam puta na meču u finalu Istoka\nPLEJMEJKER Stef Kari (Golden Stejt) - Kajri Irving (Klivlend)\nIrving konstantno predstavlja problem za "ratnike". Pokazao je to sjajnim izdanjem u petom meču prošlogodišnjeg izdanja, kada je pokrenuo preokret, pokazao je to ključnom trojkom u majstorici, ali i važnim pogotkom u Božićnom susretu ove sezone. U finale ulazi kao jedna od dva junaka eliminacije Bostona, protiv kog je šutirao sa čak 62% uspešnosti. Kari, sa druge strane, beleži 28,6 poena po utakmici u plej-ofu, ali deluje ozbiljnije, drugačije nego što je to bio slučaj pred prošlo finale, u koje je ušao posle operacije na startu doigravanja.\nREZERVE Golden Stejt - Klivlend\nAndre Igudala, Šon Livingston, Džavejl Megi, Jan Klark, Dejvid Vest i Patrik Mekau u dresu Golden Stejta naspram Čeninga Fraja, Imana Šumperta, Kajla Korvera, Derona Vilijamsa i Ričarda Džefersona, članova Kavalirsa. Igudala očajno šutira u ovogodišnjem plej-ofu, ali MVP finala iz 2015 će često biti na parketu zbog drugih karakteritika. Sa druge strane, njegovi saigrači iz Golden Stejta Megi (74%), Livingston (61%), Vest (57%) i Klark (52%) šutiraju sjajno u ovom doigravanju. Kod Kavalirsa, Fraju i Korveru je minutaža smanjena u prethodnoj rundi plej-ofa, ali će Klivlendu i te kako biti potrebni njihovi dalekometni pogoci protiv odlične odbrane Golden Stejta\nTRENERI Stiv Ker / Majk Braun (Golden Stejt) - Tajron Lu (Klivlend)\nKer još uvek pokušava da se oporavi od komplikacija posle operacije leđa, pa je pravo pitanje da li će i na jednom jedinom meču finala moći da vodi Golden Stejt, ili će to nastaviti da da radi Braun. A Braun će naspram sebe imati klub koji je 2007. vodio do NBA finala. Lu, sa druge strane, pokušava da nastavi sa sjajnim početkom karijere, jer je na korak od toga da postane tek drugi NBA trener koji je osvojio titule u svoje dve prve sezone.


12. jan. 2019. 08:15 Objavljeno u OSTALO\nBEOGRAD, Poslije višednevnog pada, indeksi Beogradske berze okončali su današnje trgovanje u “zelenoj zoni”, uz življu investicionu aktivnost na domaćem tržištu akcija.\nUkupan promet na trgovanju u petak iznosio je 24,6 miliona dinara (208,2 hiljade evra).\nIndeks najlikvidnijih akcija, BELEX15, porastao je za 1,4 posto na 702,4 poena, ali na nedjeljnom nivou bilježi gubitak od 4,0 procenta, dok je BELEXlajn ojačao za 0,8 odsto na 1.519,21 poen, a u odnosu na prošlu sedmicu je u minusu od 2,5 posto.\nInvestitorima je najatraktivnija bila akcija preduzeća Impo Seval iz Sevojna, koja je istrgovana za 19,2 miliona dinara, uz rast cijene od 6,7 odsto na 3.200 dinara.\nMeđu trgovanijim kompanijskim hartijama bio je i Aerodrom “Nikola Tesla”, koji je predvodio dobitnike dana sa skokom cijene od 8,6 procenata na 1.196 dinara, a zabilježio je promet u iznosu od 0,7 miliona dinara.\nNaftna industrija Srbije je takođe ojačala, i to za 0,7 posto na 686 dinara, uz realizaciju nešto manju od 0,7 miliona dinara, dok je akcionarsko društvo Voda Vrnjci isprometovano za 0,1 milion dinara po nepromenjenoj cijeni od 4.100 dinara.\nNa MTP tržištu juče je zabilježena blok transakcija preduzeća za proizvodnju namještaja “Vizor enterijeri” iz Temerina, u iznosu od gotovo 3,3 miliona dinara po cijeni od 140 dinara.\nStrani investitori su u ukupnom prometu na tržištu akcija učestvovali sa udjelom od 76,17 odsto, i to u kupovini sa 77,9 procenata, a u prodaji sa 74,44 posto.\nNa Berzi se juče nije trgovano državnim dužničkim papirima. Tanjug\nKljučne riječi: aerodrom nikola tesla, akcije\nU januaru na beogradskom aerodromu rekordan broj putnika\nDobri poslovni rezultati ohrabrili ulagače\nAkcije Telekoma starijima od 23 godine\nPromet na Banjalučkoj berzi oko 805.000 KM


Poreski inspektor uhapšen zbog mita predat Tužilaštvu: Policija pronašla još 42.000 KM?\nNjega su uhapsili pripadnici Uprave MUP-a za organizovani i teški kriminalitet u okviru akcije kodnog naziva Svodna koju policija sprovodi pod nadzorom Posebnog odjeljenja za suzbijanje korupcije, organizovanog i najtežih oblika privrednog kriminala Republičkog javnog tužilaštva, a usmjerena je na suzbijanje krivičnih djela koruptivnog karaktera.\nInspektor Poreske uprave Republike Srpske Nemanja Barović predat je jutros u nadležnost Republičkog javnog tužilaštva pod čijim je nadzorom sprovedena policijska akcija Svodna u kojoj je uhapšen zbog sumnje da je primio mito.\nBarovića će saslušati tužilac Republičkog javnog tužilaštva poslije čega će odlučiti da li će predložiti sudu da mu odredi pritvor.\n“Lice je slobode lišeno u svojim službenim prostorijama nakon izvršenog krivičnog djela. Prilikom hapšenja kod njega je pronađena određena količina novca, kao i drugi predmeti koji će poslužiti u krivičnom postupku”, rekla je ranije načelnik Odjeljenja Ministarstva unutrašnjih poslova MUP Republike Srpske za odnose sa javnošću Mirna Miljanović.\nPrilikom pretresa kuće i garaže uhapšenog inspektora policija je, kako su javili mediji iz RS-a, pronašla sakriveno 42.000 maraka.


Posjeta Egipatskoj ambasadi u Beogradu – Fakultet za islamske studije\nU dugom, prijateljskom i bratskom razgovoru bilo je riječi o saradnji obrazovnih ustanova Mešihata Islamske zajednice sa srodnim ustanovama u Egiptu. Dekan Pramenković je upoznao domaćina sa Fakultetom za islamske studije, kao i ostalim obrazovnim institucijama koje djeluju u okrilju Mešihata, što je izazvalo posebno zadovoljstvo kod ambasadora.\nAmbasador se interesovao za stanje u Islamskoj zajednici nakon pokušaja njene destabilizacije, o čemu su ga gosti podrobno informisali. Bilo je riječi i o mogućnostima bolje saradnje Mešihata i Egipatske ambasade, zašta je ambasador bio zainteresovan. Njegova ekselencija je istakao da će Egipat dati punu podršku Islamskoj zajednici u Srbiji, posebno obrazovnim ustanovama, obećavši:\n– Usavršavanje studenata Fakulteta za islamske studije u Egiptu,\n– Organizovanje seminara i tečaja za profesore FIS-a u Egiptu,\n– Obezbjeđivanje dodatne literature i potrebne opreme za FIS,\n– Deset stipendija za studije na prestižnom Univerzitetu Al-Azhar u Kairu.\n– Nastavak programa posjeta hafiza iz Egipta Islamskoj zajednici u Srbiji tokom mjeseca Ramazana.\nNakon poziva da posjeti Sandžak i obećanja ambasadora da će to učiniti, posjeta je završena na obostrano zadovoljstvo.


Pomoć za stare u Čajetini – Vila As\nKrajem oktobra, korisnicima usluge Pomoć u kući za stare opštine Čajetina, podeljeni su paketi sa prehrambenim namirnicama. Pakete je obezbedio Crveni krst opštine Čajetina, a 23 paketa su podeljena najugroženijim korisnicima. Gerontodomaćice su u okviru svojih redovnih poseta korisnicima, predale i ovaj poklon Crvenog krsta.\nUdruženje Zlatiborski krug, koje je pružalac ove usluge socijalne zaštite u Čajetini, ima dobru saradnju sa lokalnim Crvenim krstom, lokalnom samoupravom i svim ustanovama socijalne zaštite, kako bi se pripadnicima jedne od najugroženih društvenih grupa – starima, olakšali uslovi za život i obezbedila osnovna pomoć.\nOsim kroz institucije, Zlatiborski krug već godinama pokreće humanitare akcije za pomoć starima, koje obuhvataju prikupljanje odeće i obuće, hrane, tehničkih uređaja i kućnih aparata, kao i nameštaja za najugroženije. U te akcije se redovno uključuju stanovnci opštine Čajetina i gosti Zlatibora, pokazujući solidarnost i dobru volju da se pomogne starijim komšijama, koji najčešće žive sami, a ne mogu da u potpunosti brinu o sebi.\nOpština Čajetina, finansiranjem usluga socijalne zaštite namenjenih pripadnicima ranjivih društvenih grupa, u saradnji sa drugim institucijama i organizacijama, pokazuje istinsku brigu o zajednici i svim njenim članovima.


Dodik najavio oštrije mjere: Biće kontrolisan izlazak i ulazak iz svakog mjesta u RS\n11:42 Otkazani Ćevap fest, Kozara etno i Ljeto na Vrbasu u Banjaluci\n11:10 Prodavnice i marketi u Banjaluci besplatno dostavljaju namirnice\n23. Mar 2020 4733\nSrpski član Predsjedništva BiH Milorad Dodik ocijenio je da je u Republici Srpskoj potrebno uvesti neke oštrije mjere u vezi sa borbom protiv virusa korona, te najavio da će biti uvedeno da se kontroliše bukvalno izlazak i ulazak iz svakog naseljenog mjesta u Srpskoj.\n"Time želimo da spriječimo komunikaciju među ljudima koja je ključna za tu vrstu širenja", rekao je Dodik novinarima u Beogradu, nakon sastanka sa predsjednikom Srbije Aleksandrom Vučićem.\nOn je napomenuo da je Republika Srpska od početka borbe protiv virusa korona krenula žestoko, ali da je najveći problem neodgovornost pojedinaca, koji ugrožavaju većinu ljudi koji se ponašaju veoma disciplinovano i poštuju mjere.\nDodik je istakao da Republika Srpska čini sve što može da virus korona ne uđe u zdravstveni sistem, u bolnice.\nOn je naveo da postoji neka vijest koja govori o tome da je jedan ljekar Kliničkog centra u Banjaluci pozitivan na virus, ali da je dobro to da su svi ljudi koji su bili u kontaktu sa njim iz medicinskog centra negativni.\n"Vodimo računa o tome, pokušavamo na sve strane da obezbijedimo neku vrstu pomoći. Obezbijedićemo oko milion maski koje će doći veoma brzo, kao i respiratore", istakao je Dodik.\nDodik je rekao da je, međutim, problem nabavka lijekova od proizvođača iz okruženja, odnosno EU, koji otkazuju ranije dogovorene ugovore i količine za ovu godinu i da to mora da se riješi.\nOn je dodao da se dnevno rješavaju i problemi kao što je nestašica lijekova za neke druge vrste bolesti, a što je izazvano poremećajem na tržištu.\nDodik je naglasio da je drugi segment, kako neodgovorne pojedince dovesti u poziciju da budu odgovorni, te naveo primjer čovjeka koji je prekršio mjere izolacije i policijskog časa, napravio udes, sletio sa puta.\nOn kaže da je mnogo onih koji su došli sa Zapada, nemaju socijalno i zdravstveno osiguranje, a Republika Srpska ih sve prihvata, što veoma opterećuje njen zdravstveni sistem.\nDodik je ponovo pozvao građane da budu disciplinovani, da ostanu kod kuće, ističući da to nije samo krilatica, nego zahtjev ovog vremena.\n"Ostati kući i spriječiti što je moguće više kontakte sa ljudima i da dočekamo nekih par sedmica i vidimo kako se stvari kreću", poručio je Dodik.\nDodik je napomenuo da mnoge zemlje nemaju mehanizme suočavanja sa ovim virusom, te dodao da je u Srpskoj od evidentiranog broja zaraženih virusom korona samo jedan teži slučaj, da nema smrtnih slučajeva, ali da ne treba niko da izuzme mogućnost da ih neće biti.\n"Nismo mi svemoćni, ali uzimamo ono što je praksa u svijetu da saniramo i reagujemo na tu situaciju", rekao je Dodik.\nOn je ocijenio da se po tom pitanju u Srpskoj mora još agilnije raditi, da se obezbjeđuje šta je neophodno.\n"Jer, očigledno je da je procjena da još nismo na vrhuncu te neke krize, bez obzira što sada mnogi političari, a i neki ljekari sada pokušavaju da govore o nekom vrhuncu. Daleko smo od toga. Još ne znamo kako stvari stoje do kraja, mada moram da kažem da su ljudi u Srpskoj prihvatili mjere", rekao je on.\nDodik je ponovio da u Srpskoj, do juče, koliko on zna, postoji samo jedan pacijent na respiratoru, te napomenuo da su respiratori potrebni i drugim bolesnicima, a ne samo onima koji imaju virus korona.\n"Mislim da sada imamo dovoljno slobodnih respiratora, ali treba da nabavimo dodatnu količinu, kako bismo obezbijedili da možemo da prihvatimo određeni nivo krize", rekao je Dodik.\nTagovi: korona Dodik


Predsednik Nemačke: Najgori zločin je počinila moja zemlja |\n► Izraelski ministar obrazovanja izrazio podršku terapiji konverzije LGBT osoba\nNjegovu izjavu su osudio premijer Izraela Benjamin Netanjahu i ministar pravde Amir Ohana, prvi član Vlade Izraela koji otvoreno priznaje da je gej.\n"Podrška terapiji konverzije predstavlja konkretnu pretnju svim učenicima.Pozivamo ministra obrazovanja da povuče svoje izjave, da se izvini i dokaže kroz finansiranje i pedagogiju da je zaista pogodan da zauzima centralnu i ulogu od poverenja u obrazovanju naše dece", napisano je u pismu koje su objavili izraelski mediji.\nTo udruženje je poslalo pismo Perecu u kojem se navodi da njegova reči predstavljaju totalno odstupanje od mentalne i društvene realnosti koja se tiče prihvatanja seksualne orijentacije u adolescenciji.\nPerec je intervjuu rekao da je on primenjivao terapiju i da ju je preporučio drugima ali je kasnije nagovestio da to ne bi radio u školama u okviru svoje uloge ministra obrazovanja.\nTo njegovo objašnjenje je odbačeno i ministarstvo pozvano da se "preobrati iz tame u svetlo".


Stručne obuke za Rome povratnike - JuGmedia\nStručne obuke za Rome povratnike\nU skladu sa merama za podsticanje zapošljavanja marginalizovanih grupa, u Nišu će biti organizovane stručne obuke za Rome, povratnike iz Nemačke i drugih zemalja Evropske unije, kao i pripadnike drugih teško zapošljivih kategorija. Obuke će se odvijati u periodu od 22. juna do 20. jula, u okviru projekta „Inkluzija Roma i drugih marginalizovanih grupa u Srbiji“ Nemačke razvojne saradnje koju u Srbiji sprovodi GIZ.\nPolaznici će u tom periodu svakog radnog dana i subote pohađati obuke, kako bi stekli veštine i znanje za zanimanja bravara i zavarivača, kao i međunarodno priznate sertifikate za obavljanje ovih poslova po uspešnom završetku stručne obuke. Pred njima je i mogućnost zaposlenja u kompaniji „Balkan“ u Nišu, koja je specijalizovana za proizvodnju, remont i održavanje energetskih i procesnih postrojenja. Obuka je prilagođena početnicima, a realizuje je kompanija GWT, renomirani pružalac obuke u ovoj oblasti.\nSvim polaznicima tokom obuke obezbeđeni su obrok, troškovi prevoza, kompletna zaštitna oprema, a nakon obuke svi polaznici će steći međunarodno priznate sertifikate – po dva međunarodno priznata sertifikata EN ISO 9606-1 i biti obučeni za dva postupka zavarivanja prema Standardu EN ISO 9606-1iv, kao i dve vrste bravarskih radova – gasno sečenje i brušenje sa žljebljenjem.\nTokom obuke 16 polaznika imaće priliku da se upoznaju sa uslovima rada u firmi „Balkan“, da se predstave poslodavcu u najboljem svetlu i da nakon obuke dobiju mogućnost i da se zaposle. Svim polaznicima koji uspešno završe obuku, kompanija „Balkan“ će ponuditi posao zavarivača. Ovaj radni angažman podrazumeva terenski posao u Kostolcu, Obrenovcu, Svilajncu, gde kompanija „Balkan“ vrši remontovanje postrojenja u elektroprivredi.\nU okviru projekta Nemačke razvojne saradnje „Inkluzija Roma i drugih marginalizovanih grupa u Srbiji“ u narednom periodu u fokusu će biti mere za podsticanje zapošljavanja. U bliskoj saradnji sa poslodavcima projekat će Romima i drugim teško zapošljivim grupama omogućiti direktan pristup poslodavcima, obukama za rad na konkretnim radnim mestima i zapošljavanju.\nProfesor fizičke kulture leskovačke gimnazije u penzijI Mladen Veljković Dene (74) umro je rano jutros u respiratornom centru ovdašnje bolnice, potvrdila…\nProfesor doktor Neeti Sadana, anesteziolog iz Bostona putuje svetom u vreme korone i pomaže bolnicana, a put ju je naveo i u Leskovac, gde je posle kraćeg…\nLilibet na Cakić: Zaslužujemo dokumenta o Maderi; Cvetanović: Postaje matrica da na svakoj lokaciji treba građani da se bune i da svaki put grad Leskovac to treba da plati\nmalo upućen ali dovoljno na Za zamenu stolarije 224 miliona u 67 opština, Leskovac dobio 7 miliona dinara


Beograd, 9. novembar - UNICEF je u prethodnom periodu dostavio 164 protokomera zdravstvenim institucijama u celoj Srbiji, zahvaljujući donaciji vrednoj 52.600 dolara, koju je obezbedila kompanija Schneider Electric i njen globalni Razvojni centar u Novom Sadu. U skladu sa svakodnevnim rastom broja zaraženih osoba koji se beleži poslednjih dana i potrebama zdravstvenih institucija, protokomeri su isporučeni Kliničkom centru Vojvodine, Institutu za zdravstvenu zaštitu dece i omladine Vojvodine, Kliničkom centru Srbije, Institutu za neonatalogiju Beograd, Kliničkom centru Niš, OkružnIm bolnicama u Kraljevu, Novom Pazaru, Vranju i Čačku i KBC Dragiša Mišović. Pored donacija u iznosu od 17.530 dolara koje su osigurali zaposleni ličnim donacijama, i kompanija je donirala iznos od 35.070 dolara.\n“S obzirom na izazovnu situaciju u kojoj se svi zajedno nalazimo, verujemo da je neophodno da pokažemo solidarnost i odgovornost prema zajednici u kojoj živimo i radimo. Veoma sam ponosan što je kompanija Schneider Electric po drugi put podržala inicijativu UNICEF-a, kako bi se obezbedila neophodna medicinska oprema za pacijente koji se leče od koronavirusa. Želim da se zahvalim i svim timovima iz naše kompanije koji su svojim ličnim donacijama učestvovali u ovoj inicijativi. Zajedno smo prikupili sredstva za pomoć najugroženijima, želeći istovremeno da pružimo podršku svim zdravstvenim radnicima, koje svi poštujemo i kojima se najiskrenije divimo“ - rekao je Luis D'Acosta, direktor globalnog Razvojnog centra kompanije Schneider Electric u Novom Sadu.”\n„Zahvaljujući partnerstvu sa privatnim sektorom i njihovoj istinskoj solidarnosti, UNICEF je reagovao brzo i adekvatno, obezbedivši neophodnu podršku zdravstvenim ustanovama, lekarima i medicinskom osoblju u vreme najteže zdravstvene krze sa kojom se čovečanstvo suočilo u poslednjih 100 godina. Kompanija Schnider Electric i njen globalni Razvojni centar u Novom Sadu je pouzdan partner koji za cilj ima poslovni uspeh zajedno sa doprinosom zajednici. To se vidi kroz negovanje solidarnosti od strane zaposlenih i od lidera kompanije. Naša snaga i otpornost leži u zajedničkom i udruženom odgovoru na izazov sa kojim se i sada borimo“ izjavila je Vesna Savić Đukić, šefica sektora za saradnju sa privatnim sektorom u UNICEF Srbija.\nKompanija Schneider Electric se među prvima odazvala pozivu koji je UNICEF Srbija poslao privatnom sektoru u martu mesecu ove godine, odmah po izbijanju krize izazvane virusom korona. Uz 107.300 dolara koje je Schneider Electric donirao proletos kada su nabavljani respiratori, ukupna donacija koju su zaposleni i kompanija uputili UNICEF Srbija iznosi 159.900 dolara.\nDirektorka Kliničkog centra Vojvodine, Prof. dr Edita Stokić, izrazila je zahvalnost UNICEF-u za donaciju najkvalitetnijih aparata za kiseoničku terapiju: „Кlinički centar Vojvodine izražava veliku zahvalnost UNICEF-u za donaciju 15 protokomera kao njihovu podršku zdravstvenom sistemu u AP Vojvodini i Republici Srbiji. Кlinički centar Vojvodine od prvog registrovanog pacijenta u Republici Srbiji aktivno učestvuje u zbrinjavanju i lečenju pacijenata sa kovid pozitivnom infekcijom. Кako epidemija još uvek traje, ovi protokomeri biće od značaja za dalju borbu protiv korona virusa. U ime institucije koju predstavljam i u svoje lično ime, VELIКO HVALA!“


Regionalni predsednik kompanije SAP u poseti Srbiji Regionalni predsednik kompanije SAP u poseti Srbiji – Personal magazin\nRegionalni predsednik kompanije SAP za Centralnu i Istočnu Evropu, Mihael Klajnemajer susreo se juče sa premijerom Srbije, Aleksandrom Vučićem. Gospodin Klajnemajer je jedan od članova privredne delegacije Savezne Republike Nemačke,…\nRegionalni predsednik kompanije SAP za Centralnu i Istočnu Evropu, Mihael Klajnemajer susreo se juče sa premijerom Srbije, Aleksandrom Vučićem.\nGospodin Klajnemajer je jedan od članova privredne delegacije Savezne Republike Nemačke, u poseti Srbiji, koju je predvodio Vicekancelar i Ministar privrede i energetike Savezne Republike Nemačke gospodin Sigmar Gabrijel. Kao što je rečeno u Vladi Srbije, cilj posete je bio da se Srbiji da podrška na njenom putu ka Evropskoj uniji, ali i da se unapredi privredno bilaterlano partnerstvo Nemačke i Srbije, imajući u vidu činjenicu da je Nemačka jedan od najvažnijih ekonomskih partnera Srbije i najveći bilaterlani donator.\nRazgovori prestavnika SAP-a, predstavnika Vlade Srbije i predstavnika srpske privrede su se odvijali na nekoliko nivoa. Iskazano je obostrano interesovanje za saradnju u domenu državne uprave, gde SAP može da pomogne Srbiji u sektoru javnih finansija, prenoseći najbolju praksu iz zemalja Evropske Unije.\nPosebno interesovanje je iskazano u domenu energetike, gde SAP i domaće kompanije iz ovog sektora imaju višegodišnju uspešnu saradnju. Gospodin Kllajnemajer je razgovarao sa direktorima Elektromreže i Elektroprivrede Srbije, gospodinom Nikolom Petrovićem i gospodinom Aleksandrom Obradovićem i tom prilikom je istakao da se radi o veoma modernim kompanijama, kojima upravlja rukovodeći kadar sa vizijom i strategijom koja se ne razlikuje od najuspešnijih kompanija iz Evrope.\nPredstavnici SAP-a su izjavili da su oduševljeni prijemom, a posebno načinom na koji Vlada Republike Srbije uspostavlja novo okruženje za razvoj ekonomije, investicije i zapošljavanje.\nVojislav Genić, generalni direktor kompanije SAP za Jugoistočnu Evropu, ovim povodom izjavio je:\n„Veoma mi je drago što je Vlada Srbije upriličila ovakav skup, na kome se razgovaralo o unapređenju privredne saradnje i o mogućnostima investiranja Nemačkih kompanija u Srbiji. SAP, kao globalni lider u domenu poslovnog softvera, želi da saradnju sa kompanijama u Srbiji podigne na još viši nivo, a da sa organizacijama državne uprave i Vladom Republike Srbije uspostavi stratešku saradnju. Smatramo da je pravi trenutak za to i da zajednički možemo da pomognemo Srbiji na putu razvoja“.\nRegionalni predsednik kompanije SAP u poseti Srbiji was last modified: November 19th, 2014 by Redakcija\nPogledajte prve screenshotove iz “Game of Thrones” igre!


Dačić je novinarima u Skupštini Srbije rekao da između Srbije i Rusije nema otvorenih pitanja, te da Rusija pridaje veliki značaj odnosima sa Srbijom koji su, kaže, veoma dobri i karakterišu ih visok nivo međusobnog poverenja, prijateljstva i međusobne podrške kada je reč o najvažnijim političkim pitanjima na međunarodnoj političkoj sceni.\nNajviše volim sastanak sa zemljama sa kojima nemamo otvorenih pitanja, a to je Rusija. Sa zadovoljstvom pripremamo sledeće korake, a to je poseta premijera Rusije Dmitrija Medvedeva iduće godine Srbiji, kaže Dačić.\nLavrov će u ponedaljak biti u biletarnoj poseti Srbiji, a Dačić kaže da će sa ruskim kolegom razgovarati pre svega o odnosima Srbije i Rusije.\n- Sigurno ćemo se baviti analizom političke situacije u region, Evropi i svetu, ali pre svega razgovaraćemo o našim bilateralnim odnosima - kaže Dačić.\nŠef ruske diplomatije će u utorak biti na ministarskom sastanku Saveta Crnomorske ekonomske inicijative kojim Srbija predsedava, na kome će biti predstavnici 12 zemalja, kao i pet ministara spoljnih poslova.\nDačić ocenjuje da se naša spoljnopolitička aktivnost odvija na veoma visokom i dinamičnom nivou, navodeći da će 15. decembra biti u Kini na bilateralnom sastanku u Pekingu.\nŽelimo da učvrstimo naše odnose i naše pozicije kad je reč o dve velike zemlje koji su naši tradicionalni prijatelji, zaključio je Dačić koji je danas bio na sednici skupštinskog Odbora za ustavna pitanja i zakonodavstvo na čijem dnevnom redu je bilo i razmatranje potvrđivanja Sporazuma Vlade Srbije i Vlade Kine o međusobnom ukidanju viza za nosioce običnih pasoša.


Bečejski mozaik 24 novembar 2020\nZaraženih novim koronavirusom sve je više i u školama, u kojima je sve teže organizovati i nastavu, s obzirom na to da su brojni nastavnici u izolaciji ili su pozitivni na testovima na kovid-19.\nPrema zvaničnim informacijama, na današnji dan (24. novembar) u osnovnim i srednjim školama, u ŠOSO „Bratstvo“, u Muzičkoj školi „Petar Konjović“ i u Predškolskoj ustanovi „Labud Pejović“ ukupan broj dece kod kojih je potvrđena zaraza kovidom-19 je 13, u izolaciji je 201 dete, kod 18 zaposlenih je potvrđena zaraza i još 39 je u izolaciji.\nU osnovnim školama na teritoriji opštine Bečej je kod 4 učenika potvrđeno prisustvo koronavirusa, a 124 je u izolaciji. Kod ukupno 11 zaposlenih u školama je potvrđeno prisustvo virusa i još 22 se nalazi u izolaciji.\nU školi „Sever Đurkić“ ima dva potvrđena slučaja među učenicima i 35 njih je u izolaciji. Među zaposlenima je 4 zaraženih, a 10 je u izolaciji.\nU školi „Zdravko Gložanski“ nema potvrđenih slučajeva zaraženih učenika, ali ih je 56 u izolaciji. U toj školi zaraza je potvrđena u slučaju 4 zaposlene osobe a 3 ih je u izolaciji.\nU školi „Šamu Mihalj“ u Bečeju jedan učenik je zaražen i 17 je u izolaciji. Kod dvoje zaposlenih je potvrđena zaraza i troje ih je u izolaciji.\nU školi „Petefi Šandor“ u Bečeju nema zaraženih đaka, a 4 njih je u izolaciji. Kod zaposlenih nema potvrđenih slučajeva zaraze, niti ih ima u izolaciji.\nU školi „Svetozar Marković“ u Bačkom Gradištu u slučaju jednog učenika je potvrđena zaraza, a 9 ih je u izolaciji. Među zaposlenima postoji jedan potvrđen slučaj i 4 je u izolaciji.\nU školi „Šamu Mihalj“ u Bačkom Petrovom Selu nema potvrđenih slučajeva zaraženih učenika, troje ih je u izolaciji, nema ni zaposlenih kojima je potvrđena zaraza, a dvoje ih je u izolaciji.\nU bečejskim srednjim školama ima ukupno 9 potvrđenih slučajeva zaraze koronavirusom među đacima i 54 ih je u izolaciji. Kod dvoje zaposlenih je potvrđeno prisustvo koronavirusa, a 7 ih je u izolaciji.\nU Ekonomsko-trgovinskoj školi kod 7 učenika je potvrđena zaraza, a 22 je u izolaciji, među zaposlenima nema potvrđenih slučajeva, a 5 ih je u izolaciji.\nU Gimnaziji Bečej zaraza je potvrđena kod dvoje učenika i 24 je u izolaciji. Među zaposlenima potvrđena su dva slučaja zaraze, a u izolaciji ih nema.\nU Tehničkoj školi nema potvrđenih slučajeva zaraženih učenika, a 8 ih je u izolaciji. Potvrđenih slučajeva nema među zaposlenima, od kojih je dvoje u izolaciji.\nU ŠOSO „Bratstvo“ nema zaraženih i izolovanih đaka, a kod 4 zaposlene osobe je potvrđena zaraza i 4 ih je u izolaciji.\nU Muzičkoj školi „Petar Konjović“ kod jednog učenika je potvrđena zaraza, 14 je u izolaciji, a jedan zaposleni je u izolaciji.\nU Predškolskoj ustanovi „Labud Pejović“ kod dece nije potvrđena nijedna zaraza, a 23 mališana je u izolaciji. Kod zaposlenih postoji jedan potvrđen slučaj zaraze i još 5 ih je u izolaciji.\nPoslednji put izmenjeno 24 novembar 2020\nViše iz ove kategorije « Zvanične informacije o koronavirusu: Četvoro u bolnici, još 45 zaraženih\tJP Komunalac: Uvodi se naplata parkiranja u Zmaj Jovinoj »


Mandić: Nije istina da DF ruši bilo koga sa DPS-om - Glas Srpske\nSrna 18.06.2021 19:38\nPODGORICA - Predsjednik Nove srpske demokratije Andrija Mandić rekao je da nije istina da Demokratski front (DF) ruši bilo koga sa Demokratskom partijom socijalista (DPS).\nReagujući na izjavu premijera Crne Gore Zdravka Krivokapića da DF zajedno sa DPS-om i njenim bivšim koalicionim partnerima najdirektnije dogovara obaranje Vlade i Skupštine s ciljem raspisivanja parlamentarnih izbora, Mandić je rekao da je Krivokapić izdao sopstvenu listu, najbliže saradnike, Srpsku pravoslavnu crkvu (SPC) i narod.\n“Krivokapić je izdao sopstvenu listu, najbliže saradnike, SPC i, prije svega, narod što je glasao protiv DPS-a i sa kojim smo svi zajedno napravili čvrst dogovor. Nije istina da DF ruši bilo koga sa DPS-om, već je on sa Milom Đukanovićem proglasio srpski narod za genocidni, Srbiju za neprijatelja, a sa njima smijenio i jednog od svojih ministara”, naveo je Mandić u reagovanju.\nOn je naveo da je Krivokapić, kada je odbio da potpiše Temeljni ugovor sa SPC-om, izgubio podršku parlamentarne većine koja ga je izabrala na čelo Vlade.\n“Teško je ko procjenjivao da će se dodatno izbrukati i zajedno sa DPS-om izglasavati rezolucije po kojima su Srbi najveći neprijatelji”, naglasio je Mandić.\nCrnogorski premijer Zdravko Krivokapić napisao je danas na “Tviteru” da Demokratski front zajedno sa Demokratskom partijom socijalista i njenim bivšim koalicionim partnerima najdirektnije dogovara obaranje Vlade i Skupštine Crne Gore s ciljem raspisivanja parlamentarnih izbora.


Otvoren konkurs za m:stipendiste: “Stipendije za budućnost” – STUDOMAT.ba\nFondacija UniCredit&Universities predstavila stipendije bh. studentima\nMladi pravnici iz BiH na konferenciji o pravnoj stečevini Evropske...\nOtvoren konkurs za m:stipendiste: “Stipendije za budućnost”\nKompanija m:tel otvorila je konkurs za izbor pete generacije m:stipendista.\n“Stipendije za budućnost” je naziv konkursa kojim kompanija m:tel i ove godine, kao i prethodne četiri, poziva najbolje studente fakulteta elektrotehnike i informacijskih tehnologija da se prijave i postanu m:stipendisti pete generacije.\nKonkurs je objavljen 14. novembra 2014. godine i ostaje otvoren 30 dana od dana objave, a pravo da se na njega prijave imaju svi studenti završne godine i apsolventi prvog ciklusa studija sa prosjekom ocjena iznad 8, koji nisu obnovili nijednu godinu studija tokom studiranja.\nKonkurs se odnosi na studente elektrotehničkih fakulteta u Banjaluci, Istočnom Sarajevu i Sarajevu, kao i Fakulteta elektrotehnike u Tuzli, Fakulteta strojarstva i računarstva u Mostaru, te Fakulteta informacijskih tehnologija u Mostaru.\nNovih 25 talentovanih studenata će se pridružiti svojim kolegama koji su prethodne četiri godine imali priliku postati stipendisti kompanije m:tel, a takođe i oni će dobijati mjesečni iznos stipendije od 300 KM do kraja prvog ciklusa studija.\nKompanija m:tel svojim stipendistima obezbjeđuje i stručnu praksu u kompaniji u trajanju od mjesec dana, kao i stručno lice koje će imati ulogu mentora studentu u toku obavljanja prakse.\nOno što ovaj konkurs čini posebnim jeste što se pri izboru najboljih studenata uzima u obzir i njihovo učestvovanje u međunarodnim stručnim i naučnim takmičenjima, te posjedovanje međunarodno priznatih sertifikata iz oblasti koja je predmet studiranja.\nTakođe, osvojene nagrade u oblastima koje nisu predmet studija, kao što su kultura, umjetnost i sport, te angažman u humanitarnim akcijama, odnosno društveno odgovornim projektima, jedna je od dodatnih kategorija koje mogu imati uticaj na konačnu listu najboljih studenata.\nViše informacija o m:stipendijama na www.mtel.ba/mstipendije ili putem mejla minfo@mtel.ba.


Izvor: SrbijaDanas.com, 13.Apr.2021, 20:19\nNajveći uspeh od osnivanja kluba.\nOdbojkašice Uba prvi put u istoriji osvojile su titulu prvaka Srbije. U petoj utakmici finalne serije plej-ofa savladale su TENT iz Obrenovca sa 3:2 (po setovima 25:15, 25:21, 19:25, 18:25, 15:11).\nStrašan fudbal igrao se u Minhenu na meču Bajern - PSŽ 2:3, a slično očekujemo večeras (21.00) u Parizu. Evropski šampion Bajern sigurno se neće predati, a Parižani imaju tešku artiljeriju da odgovore na ofanzivu. Kvota na PSŽ >> Pročitaj celu vest na sajtu SrbijaDanas.com << je 3,00, na iks 3,50, a na Bajern 2,30. Pogledajte sve kvote kladionice MOZZART za PSŽ - Bajern.\nDomaći tim je rutinski došao do vođstva od 2:0 u setovima, ali se uporne Obrenovčanke nisu predavale pa je novog šampiona odlučio peti set. Ubljanke su povele sa 4:0, prednost zadržale do kraja i 16 godina od osnivanja došle do svoje prve šampionske titule. I to preotevši pehar Trentu, koji je branio naslov najbolje ekipe u ženskoj konkurenciji.\nSjajan meč odigrala je Jelena Vulin koja je u pobedničkom timu osvojila 28 poena, dok je kod TENT-a najbolja bila Sara Carić sa 19 poena.


Za spas obraza i sezone - Sport - Dnevni list Danas\nPočetna » Sport » Za spas obraza i sezone\nNa startu Top 16 faze Evrokupa Partizan večeras dočekuje Trento\nU ABA ligi su posle sedam poraza, na neka tri meseca do kraja regularnog dela, prolaz u plej-of sveli na teoriju.\n0Piše: N. M. 13. januara 2021. 07.44 Izmenjeno: 07.45\nTrenutno, crno-beli jedini izlaz iz tunela kome se kraj ne vidi mogu pronaći eventualnim uspehom u Evrokupu.\nS tim u vezi, večerašnji start u Top 16 fazi, košarkaši Partizana u duelu sa Trentom u Hali „Ranko Žeravica“(20.30) morali bi da obave bez greške.\nNakon blamaže u Čačku protiv Borca i definitivno je postalo jasno da dolazak Saša Filipovskog sa psihološkog aspekta nije ostavio trajne pozitivne efekte po ekipu.\nPartizan će večeras morati da pronađe način kako da se suprotstavi Trentu bez povređenog Ognjena Jaramaza, koji je, sasvim sigurno, ove sezone najbolji košarkaš crno-belih. Istovremeno, Džoš Perkins se neposredno pred gostovanje u Čačku ušinuo tako da je i njegov debi za Partizan večeras još uvek upitan.\nJaramazova povreda kolena srećom nije teže prirode, međutim dogodila se u momentu kada Partizan mora da pronađe način da savlada rivala po meri, koji je u poslednje vreme u osetnom padu forme.\nNaime, Trento je poražen u poslednje tri utakmice italijanske Serije A, ako se pritom uzme u obzir da je prvi deo Evrokupa završio sa četiri vezana poraza nameće se utisak da Partizan i u stanju forme koja je daleko od reputacije koju klub ima u evropskim okvirima, može da se nada pobedi.\n– Hteli, ne hteli, moramo da okrenemo novi list i da se fokusiramo jer igramo sa Trentom. Oni su ekipa koja igra brzo, ima iskusne igrače, pokretljive igrače na pozicijama krilnog centra i centra, odlične šutere… Jesu nezgodna ekipa, ali spremamo se za njih maksimalno. Očekujem da ćemo odigrati na visokom nivou sa velikom borbenošću 40 minuta i da ćemo pokazati ono što radimo u sali – naveo je trener Filipovski.\nTrener Partizana je apsolutno svestan da njegovi igrači imaju određenih psiholoških problema, koji su usko povezani i sa taktičkim rešenjima, zbog kojih je ekipa brojne utakmice gubila u samim završnicama.\nU okvirima Evrokupa, Trento je sasvim korektna odbrambena ekipa, međutim u napadu ima velike probleme.\nItalijani su na 32 odsto šuta za tri poena i ispod 50 odsto za dva.\nIgra italijanskog predstavnika umnogome zavisi od Gerija Brauna, poznatog organizatora igre u evropskim okvirima (14,6p, 6,2as).\nDžeremi Morgan je najprecizniji u šutu za tri poena (38,2 odsto), dok je Džakori Vilijams najpouzdanije rešenje pod košem (12,8p).\nZa revnosnije ljubitelje američke koledž košarke, Luk Mej je vrlo poznato ime sa Severne Karoline, sa kojom je 2017. bio i NCAA šampion.\nNjemu je tekuća, prva sezona u evropskoj košarci i kao krilni centar u Evrokupu je na proseku od 8,9 poena.\nAndres Foraj i Davide Paskolo iskusni su i igrači sa vrlo bitnim epizodnim ulogama u timu.\n– Moramo da se podignemo, da probijemo led tog straha, zbog kojeg smo izgubili dosta utakmica u samoj završnici. Da ne tražimo milion izgovora, već da prelazimo da primenjujemo stvari koje radimo. Da prestanemo da glumimo žrtve, da preuzmemo sudbinu u svoje ruke i da odigramo na nekom višem nivou- poručio je svojim igračima Filipovski.\nBez pojačanja na četvorci\nNikola Lončar, sportski direktor kluba, u utorak je obavestio javnost pisanim putem da crno-beli neće angažovati pojačanje na poziciji krilnog centra, barem ne u skorije vreme.\n„Želja sportskog sektora nije da se igrač dovodi po svaku cenu kako bi popunio broj, već isključivo ukoliko može da postojeći tim unapredi i donese mu ono što u ovom trenutku nema. Zbog toga, ostavljamo mogućnost da se u nastavku sezone ipak pojačamo, ukoliko se na tržištu pojavi adekvatan igrač. Sredstva za dovođenje još jednog igrača su obezbeđena od strane uprave kluba, dok se obaveze prema postojećem sastavu izmiruju blagovremeno“, obrazložio je odluku uprave, Nikola Lončar.\nEvrokup, KK Partizan, Košarka, Košarkaši Partizana, Košarkaški klub Trento\nVaspitna mera za O’Brajanta\nKako dati više od 80 poena


Aktivisti SNS u Medveđi očistili prostor oko trim staze – Radio Medvedja\nAktivisti SNS u Medveđi očistili prostor oko trim staze\nPosted on 23 маја, 2020 23 маја, 2020 by Vesti\nZona sporta i rekreacije C4, kako glasi zvanični naziv ove lokacije, nalazi se iza tehničke škole „Nikola Tesla“ u Medveđi. Iako nije zvanično završena i otvorena, mnogi naši sugrađani već koriste ponuđene sadržaje. Problem je nastao u održavanju ovog prostora. Aktivisti i članovi OO SNS Medveđa su dali svoj doprinos u rešavanju ovog problema.\n„Nakon ukidanja zabrane kretanja i korišćenja parkova, veliki broj građana naše opštine svakodnevno posećuje zonu sporta u popodnevnim časovima. Obilaskom terena, uočili smo da su izvođači radova ostavili veliku količinu otpada oko trim staze, te smo mi na sastanku OO SNS odlučili da aktiviramo članove i da koliko smo u mogućnosti uredimo ovaj teren.“ izjavio je zamenik predsednika opštine Medveđa Goran Ivanović. On dodaje da je održavanje ovog terena pre nekoliko dana povereno Javno komunalnom preduzeću Obnova, i ističe da je to trebalo ranije da se uradi. Apelujem na nadležne da obrate više pažnje na ovaj prostor, ali i na druge lokacije, jer mnogo toga je urađeno u zadnjih nekoliko godina i trebalo bi to i da sačuvamo. Da nisu samo izvođači radova krivi za nered, pokazuje činjenica da smo na par mesta zatekli polomljene staklene pivske flaše i drugi otpad koji ostavljaju za sobom oni koji dolaze na stazu, što može biti naročito opasno za decu, koju roditelji dovode ovde da se igraju. JKP Obnova poslao je svoj skip, koji je danas sa ove lokacije nekoliko puta izvezao otpad, a zapremina jedne „kašike“ je približna zapremini jednog kontejnera. Apel građanima da se sačuvaju sprave za vežbanje i da se povede više računa o higijeni okoline uputili su svi članovi SNS u Medveđi.\nIzgled prostora nakon završetka akcije\nPosted in Vesti Tagged ciscenje trim staze, oo sns medvedja\n← Otvaranje Street workout parka sredinom juna\nObeležena Crkvena i opštinska slava – Spasovdan →


Nikoli Moravčeviću uručena nagrada "Janko Veselinović" | NS Reporter\nNikoli Moravčeviću uručena nagrada “Janko Veselinović”\nDatum: 03 новембра, 2016\nBEOGRAD – Nikoli Moravčeviću, piscu koji živi u Čikagu, uručena je nagrada “Janko Veselinović” za najbolji istorijski roman na srpskom jeziku na svečanosti koja je održana juče u Udruženju književnika Srbije. Nagrada “Janko Veselinović” za najbolji istorijski roman na srpskom jeziku u protekloj godini dodeljena je Moravčeviću za roman “Grof Sava Vladislavić” koji je objavila izdavačka kuća “Arhipelag”.\nOdluku o nagradi doneo je žiri u sastavu: Radovan Kalabić (predsednik), Ljubomir Ćorilić i Tanja Jurišić. Moravčeviću su nagradu uručili Radomir Andrić, predsednik Udruženja književnika Srbije, i Nenad Beserovac, predsednik Opštine Bogatić.\n“Nikola Moravčević je danas najbolji i najplodniji pisac istorijskih romana u srpskoj književnosti”, rekao je Kalabić u besedi o dobitniku naglašavajući njegovu skrupuloznost prema činjenicama i njegovo umeće oblikovanja zanimljivih istorijskih priča.


Lošije punjenje lokalne kase nego lani - GradPrijedor.com - Portal grada Prijedora\nHome»Društvo»Lošije punjenje lokalne kase nego lani\nLošije punjenje lokalne kase nego lani\n20. maja 2015. 1 Min Read\nGradonačelnik Prijedora Marko Pavić rekao je danas da je punjenje budžeta grada u ovoj godini lošije nego u istom periodu prošle godine, ali da se već sada, bez obzira na to, može reći da će budžet do kraja godine biti stabilan.\n„Baziraćemo se na prikupljanje sredstava i racionalno ćemo ih koristiti kako bismo izvršili budžet za ovu godinu. Budžet za 2015. biće stabilan, ali uz velike poteškoće i odricanja koja ćemo morati izvršiti“, rekao je Pavić novinarima u Prijedoru.\nOn je podsjetio da je i budžet za 2014. godinu bio stabilan i da je godina završena bez bilo kakvih dugova prema bilo kome.\n„To je najveći rezultat našeg poslovanja i to znači da smo uravnotežili prihode i rashode. Ja očekujem da ćemo i u ovoj godini i dalje poslovati stabilno, jer naša logika je da ne trošimo više novca nego što prikupimo“, dodao je Pavić.\nOdbornici Skupštine grada Prijedora usvojili su danas Izvještaj o izvršenju budžeta grada Prijedora za 2014. godinu.


SSP: Umesto 179 miliona evra, Beograđani će spalionicu u Vinči otplaćivati 1,15 milijardi - Ekonomija - Dnevni list Danas\nPočetna » Vesti » Ekonomija » SSP: Umesto 179 miliona evra, Beograđani će spalionicu u Vinči otplaćivati 1,15 milijardi\nBeogradski odbor Stranke slobode i pravde (SSP) ocenio je danas da će projekat nove spalionice u Vinči „umesto 179 miliona evra, građani Beograda narednih 30 godina otplaćivati 1,15 milijardi evra“.\n„Nažalost, početak poslovanja ‘obeležili’ smo udisanjem toksičnog dima sa kancerogenim česticama koji je prekrivao Beograd nedeljama, kao posledica požara na deponiji u Vinči u postupku njene primopredaje“, navedno je u saopštenju.\nIz SSP su istakli da su radovi na novoj sanitarnoj deponiji trebali da počnu na jesen 2020. godine.\nU saopštenju se dodaje da je predsednica Vlade Srbije Ana Brnabić, koja je danas posetila novu deponiju, zajedno sa gradskim čelnicima „na ručku u Radmilovcu proslavila početak pljačke veka“.\n„Svojim ponašanjem se smeju Beograđanima u lice i to sve u jednoj od najzagađenijih prestonica na svetu. Posle smene ove kriminalne vlasti, Stranka slobode i pravde garantuje da će se ovaj štetan ugovor raskinuti“, piše u saopštenju.


Vlasti Moskve protiv Marša Miliona\nGradske vlasti Moskve odbile su da daju dozvolu za organizovanje Marša miliona koji opozicija planira za 15. septembar, saopštila je opozicija.\nKao razlog za odbijanje vlasti su navele da je Sergej Davidis, jedan od opozicionara i podnosilaca molbe za organizovanje skupa, tokom godine imao dva administrativna prekršaja, napisao je na Tviteru jedan od organizatora akcije Sergej Udaljcov.\nOpozicija planira da organizuje šetnju od trga Tverske zastave do Borovickog trga, u centru Moskve, a da na kraju maršrute organizuje miting na kojem očekuje učešće 50.000 ljudi.\nUdaljcov je dodao da će organizatori kasnije tokom dana podneti novu molbu za istu maršrutu.\nAkcija 15. septembra trebalo bi da bude treći po redu Marš miliona. Prethodni su održani 6. maja i 12. juna.\nPrvi marš, organizovan uoči inauguracije Vladimira Putina za predsednika, okupio je nekoliko desetina hiljada ljudi. Iako je imao dozvolu vlasti, završio se sukobima sa policijom koja nije puštala učesnike marša na Bolotni trg, gde je miting planiran.\nTada su privedeni lideri opozicije, uključujući Udaljcova i opozicionog blogera Alekseja Navaljnog.\nU sukobima je bilo povređenih, i opozicionara i policajaca. Posle toga su pokrenute krivične istrage zbog navodnog pozivanja na masovne nerede, a ukupno 16 osoba, od kojih je 12 bilo privedeno, akteri su tzv. "bolotnog slučaja".


Muškarac pucao u alkoholisanom stanju, predao se policiji\nMuškarac koji se danas zatvorio u stanu u 10. pariskom arondismanu, iz kojeg se čula detonacija, predao se policiji, saopštila je policija, a francuski mediji javljaju da tom prilikom niko nije povređen i da taj incident nema veze sa terorizmom.\nFrancuski list “Ekspres” navodi, pozivajući se na policijski izvor, da je reč o mentalno oboleloj osobi koja je pucala iz svog stana, verovatno pod dejstvom alkohola.\nDanas oko 13.00 sati začula se najmanje jedna detonacija u zgradi u kojoj se osumnjičeni muškarac zatvorio u stanu, a očevici su izjavili da policajci, sa oružjem uperenim u pravcu ulice Biša u kojoj se nalazi zgrada, evakuišu ljude.\nMuškarac se predao policiji oko 14.00 sati i priveden je.\nUlica Biša je, inače, jedna od lokacija koje su se našle na meti džihadista u napadima u Parizu 13. novembra prošle godine.


Njuport - Midlzbro\nUtorak, 05/02 - Fudbal, Engleska, FA Kup\n05/02Newport County vs Midlzbro1X2tip: 2\nČlan Čempionšip, tim Midlzbroa, nije uspeo u prvoj utakmici da pobedi elipu iz Lige 2, Njuport Kaunti, pa će pokušati da nakon ponovljenog meča ispravi taj kiks.\nTim Njuporta nije u dobroj formi, pa će i ovu sezonu "odraditi" u Ligi 2, bez nekih većih ambicija. Nalaze se na 14. mestu, sa po 11 pobeda i poraza i 7 nerešenih rezultata. U prethodna dva kola, posle utakmice sa Midlzbroom, nisu postigli ni gol. Prvo su igrali 0:0 sa Port Vejlom, da bi u subotu doživeli ubedljiv poraz od Grimzbija sa 3:0. Dobro igraju na svom terenu, gde su u poslednjih 14 utakmica, računajući sva takmičenja, izgubili samo jednom i to od Forest Grina. I pored tog učinka, nisu uspeli da naprave neki značajniji rezultat u prvenstvu. Što se FA Kupa time, pre duela sa Midlzbroom, uspeli su da izbace bivšeg šampiona Engleske, ekipu Lestera, pa ih ne treba nikako potcenjivati.\nNa prethodnih sedam utakmica, računajući Premijer ligu i FA Kup, Midlzbro je neporažen. Upislai su četiri pobede i tri remija, od kojih je jedan onaj iz prve utakmice sa Njuportom. Taj rezultat iznenadio je kladioce širom sveta, pošto je nekadašnji premijerligaš, a sada član Čempionšipa, bio apsolutni favorit. Tim iz SSevernog Jorkšira ove sezone želi da se vrati u elitu engleskog fudbala, a konkurencija je nikad izjednačenija. Veoma važnu pobedu ostvarili su prethodnog vikenda kada su slavili u Birmingemu protiv Vest Hema sa 3:2, što ih je dovelo na dobu četvrtog i petog mesta na tabeli. sada im je pogled na vrh otvoren i pokušaće u preostalom delu sezonu da se domognu jednog od prva dva mesta, i direltnog plasmana u elitu.\nPriznajemo, i na nas je iznenadio remi na "Rivesajdu" u prvom meču. Očekivali smo prolaz M\_'Boroa u dalje takmičenje već posle jednog meča, ali su fudbaleri Njuporta hrabro odigrali i izborili remi i ponovoljeni meč, sada na svom terenu. Ipak, smatramo da im prednost domaćinstva neće doneti neku veliku prednost u ovom meču i da će gosti uspeti da potvrde kvalitet. Predlažemo vam dvojku, a kvota u kladionici Bet365 je sasvim solidna i iznosi 1.95.


Potpredsednik Vlade Republike Srbije i ministar unutrašnjih poslova dr Nebojša Stefanović izjavio je danas da je opština Obrenovac prva opština koja je dala konkretne planove i ustupila zemljište za izgradnju više od 2.000 kvadrata stambenog prostora za sve pripadnike sektora bezbednosti.\nStefanović je danas u Obrenovcu prisustvovao godišnjem sastanku rukovodilaca Sektora za vanredne situacije.\n„Sa pripadnicima Sektora za vanredne situacije razgovarali smo o tome šta je najbolje da uradimo za Sektor u narednoj godini i kakvi su nam planovi. Hoćemo da iskažemo pažnju prema ovim ljudima koji svakodnevno rizikuju svoje živote da bi zaštitili građane Srbije u vanrednim situacijama, ali i da vidimo novu viziju razvoja Sektora, kroz novu zakonodavnu delatnost, snaženje civilne zaštite i brige o vatrogascima na različite načine“, istakao je Stefanović.\nMinistar je izrazio zadovoljstvo činjenicom da su pripadnici Sektora za vanredne situacije shvatili koliko je značajna uloga koju imaju u društvu i koliko je važno da uvek budu u treningu i da budu spremni da odgovore na sve izazove.\n„Naš posao je da učinimo da budu bolje opremljeni i zaštićeni i da ukažemo društvu koliko vatrogasci spasioci, u obavljanju svog posla, rizikuju sopstveni život da bi zaštitili druge. Važno je da društvo shvati koliko je značajna uloga Sektora za vanredne situacije i da podrži rad svih pripadnika Ministarstva unutrašnjih poslova“, zaključio je Stefanović.\nPredsednik opštine Obrenovac Miroslav Čučković istakao je da je Obrenovac grad za koji održavanje ovakvog sastanka ima veliku simboliku, s obzirom na požrtvovanost i pomoć koju su pripadnici Sektora za vanredne situacije ukazali građanima ovog grada tokom majskih poplava 2014. godine.


EU je mirovni projekat - Politika - Dnevni list Danas\nPočetna » Politika » EU je mirovni projekat\n6Piše: FoNet 09. maja 2020. 22.06\nFoto: FoNet/TV (arhiva)\nBudimo svesni da je Šumanova deklaracija doneta samo pet godina nakon Drugog svetskog rata koji je rastrgao naš kontinent i ona stoga predstavlja zbližavanje sa ciljem da se prevaziđu strahote prošlosti i poziva da se usredsredimo na ono što nas ujedinjuje, a ne ono što nas deli, naveli su Lutovac i Zelenović.\nOni podsećaju da je jedna od najcitiranih rečenica Šumanove deklaracije „Evropa se neće izgraditi odjednom ili prema jedinstvenom planu, već putem konkretnih postignuća koja će prvo stvoriti istinsku solidarnost“ i navode da se konkretna postignuća Evropske unije mogu osetiti svuda oko nas. Lutovac i Zelenović podsećaju da je EU podržala borbu za demokratiju u Srbiji i demokratsku tranziciju i da smo od Unije od 2001. godine dobili više od tri milijarde evra nepovratnih grantova za razvoj obrazovnog sistema, zdravstva, zaštite životne sredine, infrastrukture i još mnogo toga.\n„U trenutku kada je pandemija stigla u Srbiju, EU je ponovo bila naš pouzdan partner. Dobili smo veliku količinu medicinske opreme, a EU je finansirala prevoz kupljene opreme iz zemalja širom sveta“, navodi se u saopštenju.\nNe sumnjamo, dodaje se, u to da bi srpski zdravstveni sistem propao pod pritiskom ove krize da se nije ulagalo u njegovu modernizaciju, koju je finansirala Evropska unija proteklih 20 godina, a to ne treba da smatramo za milosrđe, već kao znak obostrano korisnog odnosa zasnovanog na međusobnom poštovanju, jer procvat Srbije samo može da ide u korist Evropske unije, i obrnuto. Lutovac i Zelenović ukazuju da je Srbija evropska zemlja sa istorijom i kulturom koje su duboko isprepletene sa ostatkom kontinenta, zbog čega su naše budućnosti neraskidivo povezane.\nVećina velikih izazova sa kojima smo suočeni ne poštuju granice – klimatske promene, ekonomski oporavak i zelena tranzicija, kao i migracije, će uticati na sve nas, bez obzira na status članstva, a samo zajedno možemo da savladamo ove izazove na putu ka svetlijoj budućnosti našeg kontinenta, poručili su Lutovac i Zelenović.\nEvropska unija, Nebojša Zelenović, Zoran LutovacBeograd\nBeogradjanka i nemacki izbor je bio Hitler.Toliko o izboru\n10. maja 2020. u 00.47\nI za DS vazi isto sto I za Dveri. Nek crknu dusmani ,ne Dante legitimitet ,inace nikad kraja jednoumlju I klevetanju,te snizavanju realnog kapaciteta,politickog I kadrovskog ,u skupstini.Jebali Vas nemusti mandati.Pocnite da prodajete stampano izdanje pripovetke „Nemusti jezik“ I izgovarajte mantru za mandat: Blago gluvima!\n10. maja 2020. u 09.40\nDefinitivno je potvrdjeno da je EU jedna vestacka tvorevina kojoj je dosao kraj!\nOstala je samo valita Euro zajednicka tacka! Tako su brzo zatvorili granice i gledali samo svoje Nacionalne interese!\nBudimo crecni sto nismo deo te tvorevine organizovane mrznje prema Slovenskim narodima!!\n10. maja 2020. u 11.17\nOstala je još samo jedna, naoko manje važna stvar, pored silnih hvalospeva naših pozicionih i opozicionih velikana, a to je da se na nekom fer i poštenom referendumu o tome izjasne gradjani, gradjanke, seljaci, studenti i manje-više poštena inteligencija. Baš me interesuje kakav bi bio rezultat pored svih ovih spinova konima smo svakodnevno zasipani o blagodetima EU.\nAko ke EU mirovni projekat onda je krokodil vegetarijanac..Prvo sve clanice tog EU projekta bombardovale su krvnicki Srbiju.Drugo sve clanoce EU projekta su clanice Nato alijanse.O cemu vi bulazniyr.


Beta 7. decembra 2018. 14:50\nPotpredsednik Narodne stranke Miroslav Aleksić ocenio je da je noćašnji protest dela opozicije u Skupštini Srbije „posledica nasilja“ koje kako je rekao, „opozicija i gradjani trpe od strane režima“.\n„Očigledno je da nešto kriju i da govore neistine čim se plaše rasprave o najvažnijem zakonskom aktu koji uredjuje živote svih gradjana Srbije u narednih 12 meseci“, rekao je Aleksić a prenela Narodna stranka.\nNavodeći da javni dug Srbije danas iznosi 24,2 milijarde evra, Aleksić je rekao da je pre dolaska Srpske napredne stranke na vlast 2012. godine, dug iznosio 15 milijardi evra.\n„Srbija je na začelju u Evropi po rastu BDP-a koji je sličan jedino Turkmenistanu. Prosečna plata u Srbiji nije 500 evra koje (Aleksandar) Vučić obećava već nekoliko godina, već 405 evra, prema podacima za statistiku, ali taj prosek vuku ozbiljna preduzeća“, rekao je funkcioner Narodne stranke i dodao da gradjani sa juga Srbije ne primaju „ni približno tolike plate“.\nPoslanica i predsednica Foruma žena Narodne stranke Dijana Vukomanović ocenila je da se predloženim budžetom „ponovo gradjani dele na dobitnike i gubitnike, s tim što su znatno smanjena sredstva u poljoprivrednom fondu, vojnom, stambenom, državnom pravobranilaštvu, Visokom savetu sudstva, agenciji za borbu protiv korupcije“.\n„Mi smo ovde da govorimo jer Maja Gojković nije uspela ili nije smatrala da je potrebno da obezbedi prisustvo većeg broja ministara ili predsednice vlade. To pokazuje kakav odnos vlast ima prema Zakonu o budžetu i gradjanima Srbije uopšte“, navela je poslanica Narodne stranke.\nPoslanici šest opozicionih poslaničkih grupa proveli su noć u Skupštini Srbije u znak protesta što kako su naveli, nemaju mogućnost da predstave, niti da diskutuju o svojim amandmanima na Predlog zakona o budžetu.


Volontiraj u Zvezdi – program kojim se ponosimo - KK Crvena zvezda\nU prethodnim godinama KK Crvena zvezda mts je mnogo uradio na polju organizacije. Jedan od primarnih ciljeva Kluba bio je da napravi poslovni model koji je usklađen sa potrebama Evrolige i u skladu sa tim napravi jasnu hijerarhiju zaposlenih, odnosno strukturu uprave i menadžmenta koja će se prilagoditi krovnoj klupskoj organizaciji iz Barselone. I ne samo to, već da Crvena zvezda kao jedan ogroman brend unapredi poslovanje Kluba i postiže velike uspehe van terena jer je to jedan bitan preduslov da igrači i stručni štab imaju sve potrebne uslove da na terenu pokažu svoj maksimum i na kraju osvoje trofeje koji su u poslednjoj deceniji obeležili crveno-bele godine.\nIpak, u svim tim godinama program ’’Volontiraj u Zvezdi’’ bio je veliki faktor uspeha. Brojni mladi ljudi koje je spajala strast prema određenim oblastima i Crvenoj zvezdi sticali su neprocenjivo iskustvo i usavršavali se u svojoj struci. Veliki broj njih postali su pravi stručnjaci u svojim oblastima, neki su se zaposlili kasnije u Klubu, neki pronašli poslovni aranžman direktno u nekom od klupskih partnera i sponzora sa kojima su u toku volontiranja sarađivali, a neki stavku ’’Crvena zvezda’’ u svom CV-u iskoristili za svoj profesionalni uspon. Sigurni smo, da su svi oni postali bolji u oblasti koju su odabrali, a iskreno se nadamo i bolji ljudi.\nPrijave za to vrše se putem sledećeg e-maila, a molimo Vas da u svojoj prijavi priložite i CV:


Novi početak za Grčku i Nemačku?\nGrčki premijer Aleksis Cipras i nemačka kancelarka Angela Merkel na konferenciji za novinare u Berlinu\nGrčki premijer Aleksis Cipras i nemačka kancelarka Angela Merkel su posle današnjeg susreta zatražili od Grka i Nemaca da ostave po strani uzajamno optuživanje i nacionalne stereotipe i da rade na boljoj evropskoj budućnosti.\nUprkos pomirljivom tonu tokom Ciprasove prve zvanične posete Berlinu, ostalo je nejasno da li su dve strane uspele da približe stavove o ekonomskim reformama, koje Atina mora da sprovede da bi dobila hitno potreban novac od međunarodnih kreditora.\nGrčki premijer je poručio da ne boravi u Nemačkoj da bi rešio probleme koje zemlja ima sa likvidnošću, već da bi utvrdio oblasti od zajedničkog interesa, kako bi se postigao napredak u evrozoni.\nCipras je kao “nepravednu provokaciju” osudio naslovnicu jednog nemačkog časopisa, na kojoj je karikature Merkel na Akropolju, okružena nacističkim oficirima. Takođe je odbacio izjave svog ministra pravde, navodeći da niko u Grčkoj ne razmatra oduzimanje nemačke imovine zbog ratne odštete.\nMerkel je rekla da Berlin smatra pitanje odšete rešenim, i u političkom i u zakonskom pogledu, ali da je svesna koliko su Grci patili tokom Drugog svetskog rata. Takođe je poručila da Nemačka smatra sve evropske zemlje jednakim i da želi dobre odnose sa svima, uključujući i Grčku.


Cene nafte na silaznoj pitanji nakon dvodnevnog rasta\nTanjug 14. aprila 2022. 10:18\nNJUJORK – Cene nafte su oslabile danas nakon dvodnevnog rasta pošto se investitori bave analizom niza faktora od uticaja na ponudu i potražnju, počev od posledica ruskog napada na Ukrajinu do kineskih mera zatvaranja zbog korona virusa.\nSvetska referentna nafta Brent za isporuku u narednim mesecima (fjučers ugovori) trguje se po ceni od 107,7 dolara za barel, nižoj za 0,98 odsto nego u sredu, a američka WTI nafta je pojeftinila za 1,05 procenata na 103,2 dolara za bare, pokazuju podaci sa portala oilprice.com, koji prati cene nafte na tržišima u realnom vremenu.\nCene oba tipa nafte su, međutim, i dalje znatno više nego pre nedelju dana.\nMeđunarodna agencija za energetiku (IEA) navela je u izveštaju ove nedelje da su članice naftne alijanse OPEK+ povećale ponudu prošlog meseca za samo 10 posto od ukupno obećanog povećanja količina za 400.000 barela dnevno.\nIEA je takođe smanjila prognozu rasta globalne potražnje za „crnim zlatom“ u ovoj godini za 260 hiljada barela dnevno na 1,9 miliona barela dnevno zbog kineskih korona mera ograničenja, prenosi „Blumberg“.\nZalihe sirove nafte u SAD-u su prošle nedelje porasle, uglavnom kao rezultat prebacivanja nafte iz američkih strateških rezervi u komercijalne zalihe.\nNa tržištu nafte vlada velika volatilanost otkako je Rusija napala Ukrajinu krajem februara. Odluka SAD-a i njihovih saveznika da puste u promet naftu iz strateških rezervi kako bi „ukrotili“ rast cena goriva, zajedno sa ponovnim izbijanjem kovid epidemije u Kini, imali su znatan uticaj na kretanje cene u poslednjih nekoliko nedelja.


Beograd -- Nacionalni savet za saradnju sa Haškim tribunalom u petak nije doneo konkretnu odluku povodom optužnica protiv četiri generala vojske i policije. Predsednik Saveta Goran Svilanović u izjavi za B92 kaže da su na sednici, kojoj je prisustvovao i specijalni tužilac za ratne zločine Vladimir ...\nBeograd -- Sednica Nacionalnog saveta za saradnju sa Haškim tribunalom biće održana u petak, izjavio je Tanjugu zamenik republičkog ministra pravde i član Saveta Dušan Protić. Predsednik Saveta Goran Svilanović najavio je utorak gostujući na Radiju B92 da će posle razgovora sa optuženim generalima ...\nBeograd -- Predsednik Nacionalnog saveta za saradnju sa Tribunalom u Hagu Goran Svilanović izjavio je u četvrtak uveče da će sutra biti održana sednica Saveta, na kojoj će biti raspravljano o optužnicama Haškog tribunala protiv četiri generala vojske i policije.\nBeograd -- Do kraja nedelje biće održana sednica Saveta za nacionalnu bezbednost, najavio je ministar inostranih poslova Goran Svilanović. Gostujući u "Kažiprstu" Radija B92 Svilanović je rekao da očekuje da će posle te sednice biti upućen zahtev predsedniku Haškog tribunala Teodoru Meronu da se ...


Uskoro zakazivanje lekarskih pregleda preko interneta\nNovosadski domovi zdravlja uskoro će pokrenuti servis za "onlajn" zakazivanje pregleda, izjavio je šef odseka za informatiku Doma zdravlja Novi Sad, Predrag Đorđić.\n"U trenutku kada dobijemo zahtev od našeg menadžmenta to bi u roku od nekoliko nedelja tehnički bilo moguće, samo ostaje da jasno definišemo do detalja šta ustvari znači "onlajn" zakazivanje, pošto postoji više različitih metoda", rekao je Đorđić. On je dodao da onlajn zakazivanje podrazumeva pored interneta i zakazivanje putem SMS poruka, pa Novosađani ne bi više morali da zovu telefonom i čekaju da im se javi operater Kol centra, već bi mogli u bilo koje doba dana nesmetano da rezervišu svoj termin kod lekara.\nOn je u izjavi za 021 još naveo i da je jedina dilema da li će oba načina prijave biti pokrenuta istovremeno ili jedan za drugim, ali da će u bilo kom slučaju biti potreban određen period da se sistem razradi kako bi se otklonile sve eventualne greške u njegovom funkcionisanju.\nPodsećamo da je pomoćnik ministra zdravlja, Petar Bulat, najavio da će do 15. juna biti završeno povezivanje informacionog sistema Doma zdravlja sa Dečjom bolnicom, pa će postojeći Kol centar preuzeti zakazivanje pregleda i za tu ustanovu.


Autentifikacija - EXTREMEovanje\nOsoba mora da potvrdi određenu informaciju koju samo on/ona može da zna\nOsoba mora da ima određeni objekat njemu/njoj svojstven\nProverite da li osoba ima neku primetnu, jedinstvenu osobinu\nFaktor znanja, tj. šta znaš – ovu informaciju u idealnom slučaju znaju samo korisnik koji se verifikuje i, na drugoj strani, telo za verifikaciju (osoba, proces, servis)\nFaktor posedovanja, tj. šta imate – nešto što korisnik poseduje ili je dodeljeno od strane verifikacionog tela, a uz pomoć čega može da se potvrdi identitet korisnika\nFaktor inherencije ili pripadnosti, tj. šta jeste – prirodna i nerazdvojna osobina korisnika, tipično nepromenljiva\nBazična autentifikacija sa korisničkim imenom i lozinkom je česta meta napada, pa je korišćenje više od jednog faktora autentifikacije sve popularniji pristup u proveri identiteta korisnika.\nJedan od načina za unapređenje autentifikacije je pronalaženje novih faktora. Nekolicina njih je već u upotrebi, a da ih možda i niste primetili:\nFaktor lokacije – Gde se nalazite\nFaktor ponašanja – Šta radite


LSV Zrenjanin - Ne trebaju nam beogradski konji, već vojvođanska policija\nHome \_ 2017 \_ Ne trebaju nam beogradski konji, već vojvođanska policija\nApsurdno je da je baš tog vikenda građanima Zrenjanina organizovana parada na kojoj su dovedeni konji, predstavljena obučenost Konjičke jedinice, Žandarmerije i Specijalnih antiterorističkih jedinica uz sve prisustvo ministra unutrašnjih poslova Nebojše Stefanovića koji je izjavio da je Zrenjanin siguran grad. Još veći apsurd je to što je povod bila predaja na korišćenje Policijskoj upravi i Vatrogasno-spasilačkom bataljonu vozila koje je Grad Zrenjanin dobio iz sredstava IPA programa prekogranične saradnje Rumunija – Srbija, za šta se ne može reći da je ministrova zasluga.\nLiga socijaldemokrata Vojvodine poručuje da nama ne treba da u Zrenjanin dovode beogradske konje da paradiraju, nama treba vojvođanska policija kako bi Zrenjanin stvarno bio siguran grad. Smatramo da je potrebno vratiti sektorske policajce koje su gradovi i opštine Vojvodine imali dok je Vojvodina imala svoju policiju i kada je bila uzor po pitanju bezbednosti. Tvrdimo da je decentralizovan rad MUP-a Republike Srbije i postojanje Policijskog sekretarijata za Vojvodinu nezaobilazan faktor u borbi protiv svakog oblika kriminala i nasilja.\nLiga socijaldemokrata Vojvodine zahteva od zrenjaninskih vlasti da otkriju i kazne počinioca vandalizma u Mužlji. Takođe, LSV insistira da se Vojvodini vrati nadležnost nad radom policije. Nećemo odustati od naših zahteva, jer su oni isključivo za dobrobit svih građana.


Vučić: Postigli kompromis, kojim nije priznato tzv. Kosovo\nJanuar 20, 2020 17:58\nPismo o namerama za uspostavljanje direktne avio linije Beograd-Priština je važna stvar o kojoj je dugo vođen dijalog, kojim je pronađeno kompromisno rešenje u kojem niko ne može da kaže da smo priznali Kosovo, rekao je danas predsednik Aleksandar Vučić.\nVučić se, u Davosu, zahvalio se s tim u vezi specijalnom izaslaniku američkog predsednika Donalda Trampa za Balkan Ričardu Grenelu i savetniku američkog predsednika za nacionalnu sigurnost Robertu O''Brajanu.\n„Zahvalan sam na energiji i trudu koju su uložili Grenel i O Brajan. Neće biti lako za nas, ni Amerikance da to sve uradimo. Zahvalan sam na interesovanju predsedniku Trampu", rekao je on dodajući da će u Davosu imati susret sa O Brajanom.\n„Mnogo je teško doći do bilo kakvog sporazuma po tom pitanju. Želim da građani znaju koliko je to važno i teško", podvukao je on.\nNa kritike što operater na toj direktnoj liniji neće biti Er Srbija, poput izjave Dragana Ðilasa, kazao da bi Albanci to voleli više nego bilo ko drugi, ali da je za nas to nemoguće, te objasnio zašto:\n„Uspeli smo da pronađemo kompromisno rešenje u kojem niko ne može da kaže priznali ste Kosovo. Oni koji napadaju malo znaju, ne razumeju ništa, pa se onda pitate je li moguće da su ti ljudi nekada vodili državu“, kazao je on kritikujući primitivne, nesuvisle i nesmislene napade.\n„I mnogo ćemo još stvari uraditi da principe „mini Šengena„ provedemo u delo, što znači jačanje srpske privrede, bolji kvalitet života, veće plate i penzije“, naglasio je Vučić.


Košarkaški klub Mega Mozzart » TRADICIONALNO DRUŽENJE NA BANJICI, VETERANI PONOVO BOLJI OD PIONIRA MEGE\nU petak 2. juna na otvorenom košarkaškom terenu na Avalskom drumu, odigrana je revijalna utakmica između veterana KK Banjica i pionira KK Banjica Mega, koja je završena pobedom veterana 99:60 (23:18, 30:10, 22:10, 24:22). Egzibiciona utakmica je, posle prošlogodišnje premijere, organizovana po drugi put u čast pionira KK Banjica Mega. Pioniri Mege su imali fantastičnu sezonu iza sebe gde po prvi put u istoriji postali prvaci Srbije sa skorom 27-1, a pored toga su osvojili i Mini kup BeoBasket 2017 koji je u organizaciji KSS-a održan u februaru u Nišu tokom Kupa Radivoja Koraća.\nUlaz na događaj je bio slobodan a tokom meča i u pauzama je organizovan zabavni program tokom kojeg su okupljenim gledaocima podeljeni brojni pokloni i nagrade.\nVeterani, predvođeni kapitenom i poznatim košarkaškim menadžerom Miodragom Miškom Ražnatovićem i poznatim srpskim internacionalcem Markom Kešeljom, odigrali su „iskusno“ kako se od njih i očekivalo i na kraju došli do ubedljivog trijumfa mada je rezultat bio u drugom planu. U skladu sa time, sudije su „prećutale“ postepeno povećanje broja pionira Mege na terenu, gde je trener Stefan Bulatović u finišu poslao i sve igrače na teren, ne bi li poremetio napad veterana.\nVeterani su i prošle godine slavili u meču pa je sada ukupan rezultat sada već tradicionalnog meča 2:0 u korist veterana KK Banjica.\nZa MVP utakmice izabran je Zoran Stanić iz ekipe veterana KK Banjica koji je kao nagradu dobio Samsung TV.\nU poluvremenu utakmice organizovano je i takmičenje u šutiranju trojki. Ređali su igrači iz pionirske i veteranske ekipe u pokušajima van linije 6,75, a učestvovala su i dva takmičara iz publike. Pobedu u finalu posle produžetka je kandidat „iz kraja“ Marko Gavrilović, koji je trijumfovao i prošle godine. Kao nagradu je dobio Sony Playstation 4.\nVeterani KK Banjica: Hadžić 5, Pećanac 5, Kešelj 27, Zdravković 4, Cvetković 9, Božanić 8, Drobnjak 16, Juričević 2, Stanić 12, Ražnatović 11.\nJUNIORI MEGE UBEDLJIVO DO POLUFINALA, SJAJNA PARTIJA MIŠKOVIĆA


Air France od marta 2019. ponovo leti na relaciji Pariz-Beograd | Balkan Fun | Turistička agencija\nAir France se vraća na beogradski aerodrom. Francuska nacionalna avio-kompanija je najavila da će od 31. marta 2019. godine biti obnovljeni letovi na relaciji Pariz-Beograd-Pariz. Nakon šest godina pauze, letovi će se ponovo odvijati, i to jednom dnevno, a putnike će prevoziti avioni tipa Airbus A319 i A320.\nBrži pristup do više od 1000 destinacija\nPolasci iz Pariza sa aerodroma Šarl de Gol planirani su za 12:20h, sa oznakom leta AF1660, a očekivani dolazak na beogradski aerodrom je u 14: 35. Polasci iz Beograda su predviđeni za svaki dan u 15:25, letom AF1661, sa dolaskom na pariski aerodrom oko 17:55. Najkraći let bi trebalo da traje nešto manje od 2 sata i 30 minuta.\nPutnici će imati na raspolaganju sedam nedeljnih letova avionima Air France-a, kao i 14 letova podeljenih sa Air Serbia-om, što putnicima iz Srbije naročito pogoduje zbog bržeg i lakšeg pristupa do više od 1000 destinacija u mreži letova avio kompanije Air France i njenih partnera.\nPoslednji put Air France je na relaciji Beograd-Pariz leteo 2013. godine, a poslednjih pet godina letove na ovoj liniji je obavljala samo Air Serbia. Srpska avio-kompanija je imala potpisan kodšer sporazum sa ovim francuskim prevoznikom, na osnovnu kojih je letove obavljala samo Air Serbia. Do Pariza se, osim ovim putem, može leteti i sa niskotarifnom avio-kompanijom Wizz Air koja obavlja letove do aerodroma Paris Beauvais.


Košarkaški klub Mega Mozzart » MEGA LEKS OTPUTOVAO NA PRIPREME U BUGARSKU\nKošarkaši Mega Leksa su otputovali u Bugarsku gde će u Pravetsu od 10. do 16. avgusta boraviti na pripremama za novu sezonu.\nTim se okupio već 1. avgusta a prvom treningu su prisustvovali Ognjen Jaramaz, Radovan Đoković, Stefan Simić, Milenko Veljković, Alfa Kaba, Đorđe Simeunović, Nikola Pavlović kao i pojačanja koja su pristigla tokom leta, i to Miloš Milisavljević, Kostja Mušidi, Marko Tejić, Radosav Spasojević i Stefan Glogovac. Kapiten Rade Zagorac se priključio ekipi po povratku iz Amerike 6. avgusta dok će Vlatko Čančar biti na raspolaganju timu Dejana Milojevića po okončanju obaveza u reprezentaciji Slovenije.\nI u stručnom štabu je bilo izmena pošto je asistent trenera Žad Fatu nastavio karijeru u inostranstvu a novi pomoćni trener je Ivan Vujičić.\nMega Leks će i naredne sezone imati izuzetno mladu i talentovanu ekipu o čemu govori i prosek godina od 20.5 kao i činjenica da će najstariji igrač na početku sezone biti Radosav Spasojević sa 24 godine.\nGeneralni menadžer Mega Leksa Goran Ćakić ističe da je da je početak sezone 1. avgusta pravi recept za ekipu Mega Leksa:\n„I ova sezona nam je počela 1. avgusta što smatramo da je pravi recept za našu ekipu kako bi što spremnije dočekali sezonu. Posle uvodnih treninga, očekuje nas sedam dana priprema u Pravetsu u Bugarskoj kod naših prijatelja i generalnog sponzora kluba Leks Group-a a potom sledi i veliki broj kontrolnih utakmica“,\nizjavio je Ćakić i potom se osvrnuo na nove izazove koji slede:\n„Očekuje nas novo iskustvo u vidu igranja u Košarkaškoj Ligi šampiona koje će biti kvalitetno takmičenje sa dosta jakih ekipa, pogotovo u našoj grupi, gde ćemo između ostalih, odmeriti snage i sa Strazburom, Avelinom, Tenerifama, Ostendeom i drugim ekipama“.\nNakon povratka iz Bugarske, ekipu Mega Leksa očekuje niz kontrolnih utakmica o čijem rasporedu ćete moći da se informišete putem zvaničnog sajta.


THERESA MAY: PODRŽITE ME DA ZAVRŠIM POSAO | Hayat.ba\nPremijerka Velike Britanije Theresa May izjavila je danas, u obraćanju tokom poslaničke debate o izglasavanju nepovjerenja vladi, da predstoji dug put do ponovnog ujedinjavanja britanske javnosti nekon referenduma o Brexitu iz 2016., koji ju je podijelio, i pozvala poslanike da podrže njenu vladu kako bi mogla da završi započeti posao, prenosi Reuters.\n– Proživljavamo historijski trenutak u historiji naše nacije nakon referenduma koji je podijelio na dva dijela. Nama je prijeko potrebno da ponovo ujedinimo naciju, a sinoćnje glasanje je pokazalo da nam predstoji dug put.\n- Ali, ja ne vjerujem da su parlmentarni izbori taj put, niti vjerujem da vlada na čelu s (opozicionim liderom Jeremyjem) Corbynom predstavlja taj put – kazala je Mayeva.\nPrije nje je, na samom početku poslaničke debate, govorio je lider vodeće opozicione Laburističke partije Corbyn, koji je izjavio da premijerka vodi “zombi vladu”, prenosi Srpska Info.\nOn je poručio da vlada treba da zatraži raspisivanje novih izbora nakon što je prijedlog Mayeove o sporazumu o Brexitu jučer velikom većinom odbijen u parlamentu.\n– Ukoliko vlada ne može da progura sopstveni zakon u parlamentu, mora da se obrati zemlji za novi mandat. Nema sumnje da je ovo prava zombi vlada – kazao je Corbyn.\nAP prenosi da je lider Laburista takođe poručio Mayevoj da “učini pravu stvar i podnese ostavku”.\nAgencija podsjeća da je premijerka već odbila da podnese ostavku i navodi da će vladi danas vjerovatno biti izglasano povjerenje zahvaljujući podršci njene Konzervativne partije i saveznika iz Demokratske unionističke partije.\nUkoliko ipak bude izglasano nepovjerenje, u Velikoj Britaniji će vjerovatno biti održani prijevremeni parlamentarni izbori.


četvrtak, 14. decembar 2017. 07:37h\nRadionicu su realizovale učiteljica Snežana Đorđević i Vesna Seferagić, koordinatorka programa u Udruženju „Prepoznaj u sebi“ M.Dimitrijević\nRadionicu su realizovale učiteljica Snežana Đorđević i Vesna Seferagić, koordinatorka programa u Udruženju „Prepoznaj u sebi“.\nSnežana Đorđević, učiteljica OŠ Bratstvo Jedinstvo kaže da je osnovna zamisao bila da okupe decu i roditelje i da zajedno prave čestitke povodom predstojećeg praznika.\nŽelja nam je da ovim novogodišnjim čestitkama obradujemo korisnike Gerontološkog centra i decu smeštenu u Domu za mlade bez roditeljskog staranja „Spomenak“. Imamo lepu saradnju s Udruženjem kao i knjižarom Korner, iskoristili smo to što je u toku promocija štedlerovog materijala za slikanje, da bismo proširili materijale i tehnike koje koristimo u izradi novogodišnjih čestitki, kazala je Đorđević.\nVesna Seferagić, koordinatorka programa u Udruženju „Prepoznaj u sebi“ kaže da je ovo prva od tri radionice za decu.\nNastavak sledi već u petak u školi „Bratstvo Jedinstvo“ gde će roditelji i deca praviti novu seriju čestitki. Takođe 28. decembra bićemo u Gradskoj upravi u okviru Novogodišnjeg bazara, gde će biti organizovana treća radionica. Na svakoj od radionica najbolji dečji radovi biće nagrađeni, kaže Seferagić.\nU Gradskoj upravi u holu biće dosta mesta, pa svako ko želi može da dođe i priključi se radionici bez posebne najave.\nGordana Grčić, direktorka preduzeća Tropik Trejd, zastupnik Štedlera za Srbiju i Crnu Goru, kaže da se sve ovo radi zbog dece, da firma uvek podržava ovakve manifestacije oko Nove godine i drugih prigodnih praznika.\nPredrag Patić, vlasnik knjižare Korner izrazio je zadovoljstvo što je mogao da priušti divno veče pred Novu godinu deci u Udruženju i što je ovo bila prilika da najmlađi Pančevci i njihovi roditelji isprobaju bojice i druge materijale iz Štedler asortimana.


Dodik: Srbi nikada neće dozvoliti uništenje RS i prekrajanje Dejtona! – SIA\nSrbi imaju dve države – Srbiju i Republiku Srpsku, poručio je u Donjoj Gradini srpski član Predsedništva BiH Milorad Dodik i istakao da Srbi nikada neće dozvoliti uništenje Republike Srpske i prekrajanje Dejtonskog mirovnog sporazuma.\nJer, ako nam unište entitet, uništiće nam i identitet, poručio je Dodik.\n„Borićemo se za ono što je potpisano Dejtonskim sporazumom, borićemo se za jedinstvo srpskog naroda, da jedinstvo prati naš identitet, nećemo dozvoliti uništenje Republike Srpske i zato moramo da budemo zajedno”, poručio je Dodik obraćajući se na obeležavanju Dana sećanja na žrtve stradale u ozloglašenom hrvatskom logoru Jasenovac.\nDodik je rekao da je ponosan što živi i radi u vremenu kada je u Srbiji na vlasti predsednik Aleksandar Vučić i da je važno reći da ćemo, kako je kazao, i „ubuduće nastaviti zajedno da obeležavao ove događaje i u Srbiji i ovde, jer to je jedini način da pokažemo šta se na ovim prostorima dogodilo”.\nVoleo bi, kaže Dodik, da postoji prilika da Srbi obeležavaju i neke uspehe, ali su nažalost, konstatovao je ta obeležavanja uglavnom naša stradanja.\n„Srpski narod ima dve države – Srbiju i Republiku Srpsku”, rekao je Dodik pozdravljen aplauzom.\n„Ovo je jedno od najtežih mesta gde čovek ima obavezu da govori. Verujte da strahopoštovanje prema onome što se ovde zbilo i tuga koja mi stvara sećanje na priče koje sam kao dečak slušao, dominiraju mojom percepcijom i sva moja namera da ovo iskažem je nemoćna pred tim sećanjem”, poručio je Dodik.\n„Ali, nemam ni dovoljno reči, jer bol patnja očaj, muka , tuga, žalost, stradanje, smrt nisu dovoljne da objasne ovo podneblje…”, kazao je Dodik.\nOvo je, istakao je, „dolina tišine i ogromne tuge”, našeg odnosa i pijeteta kojeg moramo da imamo ne samo mi pravoslavci i Srbi već i oni koji su drugi i drugačiji.\nIstakao je da su Srbi u svim bitkama uvek stali pred najjačeg u svim epohama, da su zbog toga izdvajali od drugih, jer nisu hteli da izgube slobodu.\n„Sloboda je sveta srpska reč, znamo da bez države nema slobode, zato je nastala Republika Srpska i zato nam je drago što Srbiju vidimo kao sve moćniju i sve snažniju, koja je epicentar regionalnih dešavanja, a što sam čuo od predsednika Vučića i centar bezbednosti mira i razvoja, svega što nam je potrebno ovde”, naveo je Dodik.\nPoručio je i da ostaje istina da Titova komunistička vlast nije dozvolila da oslobađanje logora, a još veći zločin je, kaže, bio nakon rata zato što ovde nije napravljeno istraživanje da se utvrde imena ubijenih i njihovih ubica.\n„I danas ovde zločin nad Srbima ne zove se genocidom, hoće da kažu da je to normalno da se desi… Mnogi ovde koji su proveli mesece očekivali su smrt kao olakšanje”, naveo je Dodik, prenosi srpska novinska agencija SIA.\nTags: Genocid Jasenovac Milorad Dodik REPUBLIKA SRPSKA\nPrethodna vest: Medojević: Cilj nove Vlade da bude antisrpska, antiruska i antipravoslavna!\nSledeća vest: SNV: Za ratni zločin u Medarima niko nije krivično odgovarao!


City Magazine | II Dan održive mode na Belgrade Fashion Week-u - City magazine\nII Dan održive mode na Belgrade Fashion Week-u\nNakon uspešno organizovanog prvog Dana održive mode na prethodnom izdanju Belgrade Fashion Week-a, nastavljamo razgovor o društvenim i ekološkim aspektima modne industrije i razmišljamo o rešenjima, te konkretnim predlozima za inovacije u modnom poslovanju. Jednodnevna programska celina održaće se u ponedeljak 28. oktobra, a program uključuje Okrugli sto, F.fm Quick Chat i EXPO održivih brendova.\nU saradnji sa Privrednom komorom Srbije – Udruženjem za industriju tekstila, odeće, kože i obuće organizovaćemo Okrugli sto: Fair Fashion Dijalog. Cilj je mapiranje izazova i prepreka sa kojima se suočava tekstilna i modna industrija u Srbiji u domenu zakonske regulative, konkurentnosti, podrške malim i srednjim preduzećima, finansijske podrške inovacijama u proizvodnji i plasmanu na tržište. Događaj će okupiti predstavnike privrede, nadležnih ministarstava, stručnjake i predstavnike akademske zajednice, kao i predstavnike medija i civilnog sektora. Doprinos okruglog stola biće formulisanje predloga praktične politike i uspostavljanje zagovaračke pozicije radi kreiranja inovativnih javnih politika i promocije novih biznis modela u cilju razvoja održive tekstilne i modne industrije u Srbiji.\nF.Fm Quick Chat je forma razgovora zamišljena tako da se panelisti smenjuju na 20 minuta i za to vreme odgovore na pitanja vezana za modnu održivost u Srbiji. Tri relevantna gosta iz modne industrije će pričati o istoriji održive mode, lokalnim modnim medijima, hiperkonzumerizmu i odnosu domaćih dizajnera prema modnoj održivosti. F.fm Quick Chat je organizovan u saradnji sa Francuskim kulturnim centrom.\nEXPO održivih brendova na jednom mestu okupiće domaće brendove koji uključuju principe održivosti u svoj dizajn i poslovanje. Brendovi su odabrani na osnovu sledećih kriterijuma: male serije proizvodnje, upotreba organskih materijala, etički uslovi proizvodnje i upošljavanje lokalnih tekstilnih radnika/ca.\nExpo ima za cilj da doprinese povećanju vidljivosti domaćih modnih brendova, ali i povećanju svesti potrošača o vrednosti i prednostima lokalnih brendova i domaće proizvodnje kao vidovima održive mode i alternative fast fashion brendovima. Izložba je prodajnog karaktera.\nOgranizatorke programa Dana održive mode: Marija Radaković i Dunja Jovanović (F.fm podcast), Nataša Gligorijević (Centar za održivi razvoj Srbije)\n#belgrade fashion week #II Dan održive mode #modna i tekstilna industrija


PORTAL KRUG - Sneg u kraljevačkom kraju pada od juče (VIDEO)\nSneg u kraljevačkom kraju pada od juče (VIDEO)\nPrevious Article Prevoz u Kraljevu za Božićne praznike\nNext Article „Miraž tim“ i za vreme praznika radi za vas\nPrema podacima RHMZ u Kraljevu ima 12 centimetara snega koji se ne zadržava na trotoarima i kolovozima, na teritoriji koju održava JKP „Putevi“ Kraljevo - putevi su prohodni, ali na rudnjanskoj visoravni ima smetova i od metar i po\nOd sinoć i na teritoriji grada Kraljeva neprekidno pada sneg, kojeg prema podacima RHMZ trenutno ima 12 centimetara. Temperatura je jedan stepen ispod nule, ali je zbog vetra subjektivni osećaj da je minus 6.\nZbog temperatura koje ne idu u veći minus, sneg se uglavnom ne zadržava na kolovozima, niti na trotoarima, tako da je oko 250 kilometara saobraćajnica (u gradu, prigradskim naseljima, ali i na lokalnim, seoskim putevima) koje održavaju kraljevački „Putevu“ - prohodno.\nPigledajte kadrove zabeležene prošle noći i tokom današnjeg dana:\nSneg je napravio probleme jedino u selima na rudnjanskoj visoravni, gde su juče smetovi dostizali i metar i po visine.\nPrema rečima direktora Mirka Vukovića, JKP „Putevi“ Kraljevo, na visoravi Rudno, na oko 1.100 metara nadmorske visine imaju svoj punkt sa kompletnom teškom mehanizacijom i dovoljnim količinama agregata i dežurnih ekipa.\n- Zbog toga uspevamo pravovremeno da reagujemo i da stanovništvu iz tog udaljenog dela kraljevačke opštine omogućimo prohodnos saobraćajnica i normalno snabdevanje – ističe Vuković.\nAuto-moto savez Srbije izdao je upozorenje sa pozivom vozačima da voze opreznije, jer su kolovozi širom zemlje – mokri i klizavi.\nKraljevo\tportal krug\tprohodnost puteva\tpada sneg\tJKP Putevi Kraljevo


Publika u fokusu: Demokratizacija digitalizacije u bibliotekama - Novi Sad - Evropska prestonica kulture\nPublika u fokusu: Demokratizacija digitalizacije u bibliotekama\nObjavljeno 01/11/2018 u kategoriji: Vesti\n„Demokratizacija digitalizacije u bibliotekama“ jedan je od projekata podržanih kroz javni konkurs Fondacije „Publika u fokusu“ sredstvima opredeljenim iz budžeta AP Vojvodine za 2017. godinu. Projekat realizuje Gradska biblioteka u Novom Sadu u saradnji sa Univerzitetskom bibliotekom „Svetozar Marković“ iz Beograda, a njegov cilj je obučavanje bibliotekara, kao i uključivanje što većeg broja korisnika u proces digitalizacije bibliotečke građe, da bi na taj način bibliotečka i arhivska građa postale dostupnije.\nU okviru projekta 29. i 31. oktobra održane su prve 4 radionice na kojima su bibliotekarima predstavljene nove tehnološke mogućnosti za promenu načina rada biblioteka, a koje su zasnovane na digitalizaciji. Prisutnima su predstavljene tehnologije razvijene u okviru programa Evropske Komisije H2020 READ, koje su besplatne za korisnike, a dostupne za institucije kroz novu evropsku Kolaborativu.\nProjekat traje do kraja 2019. godine i u planu je deset radionica sa ciljem da se obuče bibliotekari i projektuje sistem uvođenja obuke za korisnike, kao i nove bibliotečke usluge zasnovane na novim veštinama i znanjima zaposlenih.\nRadionice predstavljaju uvodni program za dve centralne nacionalne radionice koje će se pod pokroviteljstvom Ministarstva kulture i informisanja i Kabineta Premijera Vlade Republike Srbije u decembru održati u Novom Sadu i Beogradu, pod neposrednim rukovodstvom dr Gintera Milbergera, koji na Univerzitetu u Inzbruku predvodi panevropski tim za razvoj novih tehnologija u digitalizaciji.\nProces demokratizacije digitalizacije podržan je od Ministarstva kulture i informisanja Republike Srbije i kabineta predsednice Vlade Republike Srbije, kao deo šireg konteksta digitalizacije nacionalne kulturne baštine, u cilju njenog očuvanja i dostupnosti.


Saobraćaj se ovog jutra u Republici Srpskoj i Federaciji BiH odvija po mjestimično vlažnim i klizavim kolovozima, a na graničnim prelazima u BiH nema dužih zadržavanja.\nIz Auto-moto saveza /AMS/ Republike Srpske skreću pažnju na povećanu opasnost od odrona zemlje i kamenja na kolovoz na dionicama koje prolaze kroz usjeke i pored kamenih kosina, a u kotlinama, duž riječnih tokova i u višim predjelima na smanjenu vidljivost zbog magle ili niske oblačnosti.\nZbog izgradnje zvučnog zida izmijenjen je režim saobraćaja na dionici auto-puta Banjaluka – Prnjavor.\nNa dionici Modriča jedan – Vukosavlje/Jakeš/ – Podnovlje – Šešlije – Johovac – Rudanka – Doboj – granica Republike Srpske/FBiH /Karuše/ zbog radova je izmijenjen režim odvijanja saobraćaja.\nU toku je izgradnja male hidroelektrane “Krupac” na rijeci Željeznici, zbog čega se saobraćaj na dionici magistralnog puta Krupac – granica Republike Srpske /Bogatići/ na području opština Istočna Ilidža i Trnovo odvija naizmjenično jednom trakom uz postavljene semafore.\nZa danas je najavljen početak radova na sanaciji mosta preko rijeke LJubine, na putnom pravcu Olovo – Semizovac. Za vrijeme radova u funkciji će biti obilaznica u neposrednoj blizini naizmjeničnim propuštanjem vozila.


Sleteo helikopterom da priupita za pravac - AutoExclusive - Auto vesti, Novi, Luksuzni, Polovni automobili\nSleteo helikopterom da priupita za pravac\nIako ne postoji ništa loše u tome da se neko upita za pravac, sigurno smatrate kako potpuno opremljen vojni helikopter mora imati raznovrsne sisteme koji mu pomažu da ne zaluta.\nSudeći po opisu ovog videa, helikopter je sleteo negde u blizini kazahstanskog sela Karabutak. Nakon prizemljenja, neko od putnika je iskočio, dotrčao do kamiona parkiranog sa strane zavejanog puta kako bi priupitao njegovog vozača za smer u kome želi da se uputi.\nNikako ne možemo sa sigurnošću znati šta je čovek iz helikoptera rekao, ali njegova gestikulacija jasno pruža obilje materijala vezanog za tok i tematiku konverzacije.\nKao što je jedan od gledalaca snimka u komentaru zaključio, možda je posadi helikoptera nedostajalo dovoljno borbenog ili navigacionog treninga, kako bi usavršili upravljanje letelicom po veoma lošim vremeskim uslovima, kada su iz nekog razloga morali da slete i upuste se u konverzaciju sa zemljanima.\nAli, da budemo pošteni, dobro je poznata činjenica da jake snežne oluje predstavljaju najopasnije uslove za helikoptere, dobra vidljivost je vitalna za njihovo bezbedno letenje, daleko više nego u slučaju aviona.


Džang i Gojković o produbljivanju saradnje Srbije i Kine – Južnobanatske Vesti\nDžang i Gojković o produbljivanju saradnje Srbije i Kine\nPredsednik Stalnog komiteta Svekineskog narodnog kongresa Kine Džang Dedjijang i predsednica Skupštine Srbije Maja Gojković potpisali su danas u Beogradu Memorandum o razumevanju koji, kako su istakli, predstavlja novu faza saradnje i još jedan korak potvrde „čeličnog prijateljstva“ dve zemlje.\nGojković je novinarima u Skupštini Srbije posle sastanka sa Džangom rekla da su konstatovali da su biletaralni odnosi veoma dobri i da se u poslednjih nekoliko godina nalaze na istorijski visokom nivou.\nOna je kazala da je sa Džangom razgovarala o svim aspektima saradnje i mogućnosti unapredjenja saradnje i o ciljevima koje saradnja parlamentarna treba da ostvari.\nKako je navela, njihov zadatak je da prate implementaciju dogovora rukovodstva dve države u okviru inicijativa „Pojas put“, kao i Foruma Kina centralnoistočne evropske zemlje i sprovodjenje svih projekata koji se dogovore na tom nivou vlasti.\nPrema njenim rečima, govorili su i o kulturnoj saradnji, izgradnji kineskog kulturnog centra u Beogradu, mogućoj saradnji u filmskoj industriji i avio letu izmedju Srbije i Kine.\nGojković je izrazila nadu da će biti uspostavljen let izmedju Beograd i Pekinga ili nekog drugog velikog kineskog grada.\nDžang je kazao da je Svekineski kongres spreman da uloži dodatne napore sa Skupštinom Srbije u implementaciji važnih konsenzusa lidera dve zemlje i da grabimo istorisjku šansu izgradnje pojasa puta i da inteziviraju uzajmno korisnu saradnju stvarajući čvrsšu sudbinsku zajednicu kine i Srbije.\n„Pridajemo velik značaj razvoju odnosa i prijateljstva sa Srbijom i spremni smo sa srpskom stranom da učršćujemo i produbljujemo saradnju i prijateljstvo i ostavrujujemo zajednički prosperite i novu stranicu u saradnji Srbije i Kine“, kao je Džang.\nOn je u zvaničnu posetu Srbiji došao danas na poziv predsednice Skupštine.\nDžang je pre sastanka u Domu narodne Skupštine sa Majom Gojković položio venac i odao počast stadalima u NATO bombardovanju kisneske ambasade u Beogradu 1999. godine.\nEP U20: Srpkinje osvojile deveto mesto


Otvorena izložba "Dragulji svjetskog naslijeđa UNESCO-a u BiH"\nOtvorena izložba “Dragulji svjetskog naslijeđa UNESCO-a u BiH”\nPredsjedavajući Predsjedništva BiH Mladen Ivanić, u prisustvu predsjednice Parlamentarne skupštine Vijeća Evrope Anne Brasseur, otvorio je danas u sjedištu ove organzacije u Strasbourgu izložbu “Dragulji svjetskog naslijeđa UNESCO-a u Bosni i Hercegovini, javlja izvještač Fene iz Strasbourga.\nPredsjedavajući Ivanić je izrazio zadovoljstvo izložbom koja prezentuje svjetsko naslijeđe UNESCO-a u BiH, poput Starog mosta u Mostaru i Mosta “Mehmed-paše Sokolovića” u Višegradu, te izrazio zahvalnost Komisiji za očuvanje nacionalnih spomenika BiH koja je pripremila ovu izložbu.\nIstaknuo je da je kulturno naslijeđe BiH minijaturna verzija evropskog kulturnog naslijeđa, u kojoj se miješaju mediteranski, islamski, bizantski i drugi uticaji.\nBrasseur je kazala da su predstavnici BiH na ovaj način doveli svoju zemlju u Strasbourg. Ona je, kaže, nedavno dva puta putovala u BiH i uvjerila se u ljepote naše zemlje.\nMeđutim, naglasila je, mnogi tu priliku nisu imali i ova izložba je način da upoznaju ljepote BiH.\nOsim ove izložbe, u povodu predsjedavanja BiH Vijećem Evrope danas će biti pušten u promet tramvaj u bojama zastave BiH, a ispred čuvene katedrale u centru Strasbourga bit će predstavljena najveća džezva na svijetu.


► RSE: Težak početak evropskog Zelenog dogovora\nU nacrtu predloga Evropske komisije predviđen je mehanizam za redovno podizanje ciljeva EU za smanjenje emisija u naredne tri decenije, ali ne i plan da se povećaju ciljevi u smanjenju emisija do 2030. godine, što je naišlo na kritike klimatskih aktivista, koji tvrde da odlaganje ambicioznijeg cilja podriva kredibilitet EU u borbi protiv klimatskih promena.\nEkološka organizacija Grinpis ocenila je da će zbog odsustva cilja za 2030. godinu, vladama članica EU "biti izuzetno teško da dogovore novi cilj" pre klimatskih razgovora UN u novembru. Grinpis takođe insistira da cilj smanjenja od 55 odsto za 2030. neće biti dovoljan za ograničavanje globalnog zagrevanja na dva stepena Celzijusa.\nŠefica Evropske komisije Ursula fon der Lajen rekla je da će predlog biti kompas EU u narednih 30 godina koji će voditi ka održivom modelu rasta i "u kamen uklesati evropsku poziciju klimatskog lidera". Međutim, kako navodi AFP, 17-godišnja eko-ratnica optužila je Evropu da se lažno predstavlja kao lider u zaštiti životne sredine.\nEU mora prestati "da se pretvara da može da bude klimatski vođa, a da nastavlja da gradi i subvencioniše nove infrastrukture za fosilna goriva", rekla je u Evropskom parlamentu Tunberg koja je na poziv Fon der Lajen prisustvovala sastanku visokih zvaničnika EU koji su odobrili taj predlog.\nPredlog bi Komisiji dao nova ovlašćenja da nameće ciljeve u emisijama nacionalnim vladama, što su pozdravili zeleni i pojedini aktivisti, ali što će, kako ukazuje AFP, skoro izvesno naići na protivljenje u Evropskom parlamentu i među vladama članica koje moraju da ratifikuju predlog.\nEvropska komisija je predložila zakon za koji misli da može da reši taj problem, uvođenjem mehanizma za procenu napretka na osnovu savetnika naučnika umesto politike, objašnjava Forbs i ukazuje da je Komisija dala sebi mogućnost da ti zahtevi budu stroži bez prolaska kroz uobičajeni zakonodavni proces EU, što podrazumeva odobrenje izabranih predstavnika u Parlamentu EU i Savetu EU.\nMeđutim, te institucije će verovatno negodovati zbog izgleda da u budućnosti budu izostavljene iz klimatskih odluka, ukazujući da manjak demokratskih provera u tom procesu, navodi Forbs, i citira izjavu jednog izvora iz EU da "nema šanse da to prođe Parlament i Savet".\nPredsednik Srbije Aleksandar Vučić je danas izjavioda Srbija očekuje ne samo da dobije jasnu evropsku perspektivu, nego da se govori i o njenom članstvu u Evropskoj uniji (EU) i zamolio...


Stanari iz Dositejeve 11 protestovali pred Gradskom kućom, Vučević naložio da im se isplati jednokratna pomoć - Novi Sad\nStanari iz Dositejeve 11 protestovali pred Gradskom kućom, Vučević naložio da im se isplati jednokratna pomoć\n17:06:00 12.06.2019, Komentara: 0\nNovi Sad - Članovi 13 porodica iz Dositejeve 11, kojima su domovi uništeni u avgustu prošle godine, danas su od 12 do 13 časova protestovali ispred Gradske kuće. Kako piše 021, oni su se na ovaj korak odlučili jer im i pored obećanja gradonačelnika Miloša Vučevića, Centar za socijalni rad nije produžio pomoć za još šest meseci u podstanarstvu. Nakon protesta iz Gradske kuće je stiglo saopštenje da se ovim ljudima ponovo isplati jednokratna novčana pomoć u iznosu od 110.000 dinara.\nStanovnici Dositejeve 11 su ostali bez domova prošlog avgustakada je na parceli pored njihove počela nelegalna gradnja i kada su građevinske mašine potkopale temelje i srušile veći deo objekta. Nakon nesreće Grad im je platio podstanarski smeštaj, a kada je isteklo prvih šest meseci, Vučević je izjavio da će se plaćanje troškova produžiti, jer u osnovi nema napretka u rešavanju situacije. Oni do danas nisu uspeli da postignu dogovor sa investitorom „Astra planom“, firmom koja im je srušila domove, jer ne veruju predstavnicima ove kompanije da će ispuniti dogovor i obnoviti im domove.\nPredsednik Skupštine stanara Dositejeve 11 Dragan Mitrović za 021.rs kaže da su odlučili da nenajavljeno odu u Gradsku kuću na razgovor sa gradonačelnikom, jer već danima ne uspevaju da ostvare kontakt sa nekim iz gradske uprave. Pošto ih portir nije pustio u zgradu, jer je, kako je rekao, gradonačelnik na putu, okupljeni građani su u Otvorenoj kancelariji u prizemlju Gradske kuće, gde se primaju građani koji imaju primedbe, napisali zahtev za prijem i odmah ga predali na pisarnici.\nMitrović kaže da ne znaju šta da rade jer većina porodica nema novca da plaća podstanarske troškove, a da se vrate u uništene domove - ne mogu.\n- Na zahtev gradonačelnika Novog Sada Miloša Vučevića izdat je nalog da se ponovo isplati jednokratna novčana pomoć, u iznosu od 110 000 dinara, za 12 porodica iz objekta u Dositejevoj ulici broj 11. Takva odluka biće doneta s obzirom na to da oni i dalje nemaju rešeno pitanje smeštaja, od kako su njihovi stanovi oštećeni zbog izgradnje stambenog objekta na susednoj parceli. Grad će preispitati rad organa koji su u međuvremenu bez konslutacija sa Gradskim većem i gradonačelnikom, a na osnovu čijeg naloga je i prvi put porodicama obezbeđena pomoć, donosili akta i postupali u ovim predmetima – navedeno je u saopštenju Kabineta gradonačelnika.


Zvezda "pecka" Partizan - nema milionskih, rekordnih transfera: Objavili ime novog igrača i poruku za rivala 0 Podijeli Podijeli na facebook Podijeli na twitter Podijeli na viber Pošalji na mail\nZvezda "pecka" Partizan - nema milionskih, rekordnih transfera: Objavili ime novog igrača i poruku za rivala\n03.07.2021. / 20:58\nCrveno-bijeli ozvaničili novo pojačanje i između redova "potkačili" i najvećeg rivala.\nCrvena zvezda potvrdila je u subotu dolazak četvrtog pojačanja, Stefana Lazarevića iz FMP-a, a u zvaničnom saopštenju "pecnula" najvećeg rivala - Partizan.\nCrveno-bijeli su uz informacije o Lazareviću saopštili i poruku u kojom su između redova komentarisali crno-bijele, dan nakon što su u Humskoj objavili bombastično pojačanje - dolazak Kevina Pantera.\n"KK Crvena zvezda kao jedini predstavnik Srbije u Evroligi i osvajač triple krune, nastavlja svoje aktivnosti u prelaznom roku u skladu sa svojim realnim finansijskim mogućnostima, bez milionskih i rekordnih transfera, sa jasnim planom kako da na što bolji način reprezentuje srpsku košarku u najjačem evropskom takmičenju Evroligi", saopštila je Zvezda.\nAluzija na Partizanov jučerašnji Panterov potpis je očigledna, a Zvezda je Lazarevićevim dolaskom dovela za sada četvoricu igrača, jer je prije njega angažovala Nikolu Ivanovića i Luku Mitrovića iz Budućnosti, kao i Erona Vajta iz Panatinaikosa.


Fajzer/Biontek - Sputnjik Srbija\n20:55 14 Maj 2021\nJednoj dvadesettrogodišnjoj devojci u Italiji greškom je prilikom vakcinacije ubrizgano šest, umesto jedne doze vakcine “Fajzer”, a posle preventivnog boravka u bolnici puštena je kući, piše list “La Nacione”.\nNove doze „Fajzerove“ vakcine stigle u Srbiju\nU Srbiju je danas stiglo još 211.770 doza „Fajzer-Biontek“ vakcina protiv virusa korona, saopštilo je Ministarstvo zdravlja.\nMinistarstvo zdravlja saopštilo je da je u Srbiju danas stigla redovna isporuka vakcina „Fajzer-Biontek“.\n„Fajzer“: Efikasnost vakcine kod dece od 12 do 15 godina 100 odsto\nKompanija „Fajzer“ objavila je da je efikasnost njene vakcine kod dece uzrasta od 12 do 15 godina 100 odsto.\nU Srbiju stiglo još 28.080 doza „Fajzer“ vakcine\nU Srbiju je danas stiglo još 28.080 doza vakcine protiv korona virusa "Fajzer-Biontek", rečeno je Tanjugu u Ministarstvu zdravlja.\nU Srbiju je stigao novi kontingent od 58.50 doza vakcina kompanije „Fajzer-Biontek“, potvrđeno je Tanjugu u Ministarstvu zdravlja.\nNovi kontigent od 40.950 doza vakcine protiv korona virusa "Fajzer - Biontek" stigao je danas u Srbiju, rečeo je Tanjugu u Ministarstvu zdravlja.\nStigao novi kontigent Fajzerove vakcine\nU Srbiju je danas stigao novi kontigent vakcina "Fajzer-Biontek", protiv korona virusa, saznaje Tanjug.


Rusija zabranila uvoz krušaka iz Srbije\nRuska služba za fitosanitarni nadzor „Roseljhoznadzor“ zabranio od 14. februara uvoz srbskih krušaka, uključujući i kroz treće zemlje, navodi se na sajtu službe.\n„Roseljhoznadzor“ je naveo da je više puta srbskoj Nacionalnoj organizaciji za karantin i zaštitu rastinja prijavljivao da je zabrinut zbog problema sa kvalitetom ove sorte iz Srbije.\n„Roseljhoznadzor od 14. februara 2018. godine uvodi vremensko ograničavanje na uvoz svežih krušaka iz Srbije u Rusiju, uključujući i preko treće strane, do održavanja razgovora na ekspertskom nivou i razjašnjavanja situacije sa kompetentnim službama države“, saopštili su u resoru.\nFoto: Šamukov Ruslan / TASS/ vostok.rs\nRT: Nije samo Venecuela, šta se desilo sa zlatom Australije?\nVenecuelanska naftna kompanija negirala da je „Gasprombanka“ zamrznula njene račune\nVenecuelanska državna naftna kompanija „PDVSA“ je negirala pisanja medija da ne ruska „Gasprombanka“ zamrznula njene račune.\n„Fič“: Investicioni rejting Rusije na nivou BBB- sa pozitivnim prognozama\nMeđunarodna rejting agencija „Fič“ potvrdila je investicioni rejting Rusije na nivou BBB- sa pozitivnim prognozama, navodi se na sajtu agencije.\nSAD ne isključuju mogućnost uvođenja sankcija zbog izgradnje „Severnog toka 2“\nSjedinjene Američke Države su uverene da i dalje imaju mogućnost da zaustave izgradnju „Severnog toka 2“, izjavio je na marginama Minhenske konferencije o bezbednosti zamenik američkog ministra energetike Den...\nRT: Predsednička vožnja: Proizvođač Putinove limuzine prima prve narudžbe\nRusija će sarađivati sa zemljama EU po pitanju platnog mehanizma s Iranom